qundao/data-zh-poetry huggingface dataset:
夏珪风雪归庄图
作者：高启
朝代：明
体裁：古风

江云粘波晚模糊，青山忽失如亡逋。乾坤莹净冰作壶，春意散入千林枯。野桥古渡行人无，清响瑟索鸣残芦。江天万里一老夫，短蓑如蚁舟如凫。鱼寒入泥不上窳，归来远识渔村孤。柴门夜叩闻犬呼，径竹压折谁相扶。山妻自炊稚子沽，不羡炙肉围红炉。嗟余客游岁屡徂，诗囊随驴走髯奴。长安何处觅酒徒，飞花扑头帽不乌。旅舍无梦还江湖，惭对《风雪归庄图》。
外舅周隐君斋竹
作者：高启
朝代：明
体裁：五言绝句

秋思与秋声，閒斋对夕清。幽人梦回处，烟鸟月中鸣。
夜中有感二首
作者：高启
朝代：明

少壮无欢似老时，身穷宁坐苦吟诗。卧思三十年来事，一半间关在乱离。倦仆厨中睡已安，吹灯呼起冒霜寒。酒醒无限悲歌意，不觅书看觅剑看。
夜中有感（二首）
作者：高启
朝代：明
体裁：七言绝句

倦仆厨中睡已安，吹灯呼起冒霜寒。酒醒无限悲歌意，不觅书看觅剑看。
夜中有感（二首）
作者：高启
朝代：明
体裁：七言绝句

少壮无欢似老时，身穷宁坐苦吟诗。卧思三十年来事，一半间关在乱离。
夜写家书
作者：高启
朝代：明
体裁：七言绝句

月淡梧桐雨后天，萧萧络纬夜灯前。谁怜古寺空斋客，独写家书犹未眠。
夜发钱清
作者：高启
朝代：明
体裁：古风

钱清渡头船夜开，黄茅苦竹闻猿哀。客官酾酒水神庙，风雨满江潮正来。蒸饭炊鱼坐篷底，不觉舟行两山里。棹歌早过越王城，东方未白啼鸦起。
夜坐天界西轩
作者：高启
朝代：明
体裁：古风

明月出东阁，照我坐前轩。诸僧夜已定，寂寞与谁言。烟漫萤微度，风条蝉罢喧。清景虽堪悦，终嗟非故园。
夜宿太庙斋宫
作者：高启
朝代：明

乌散庙堧空，清香肃蠙宫。太常斋禁密，列祖享仪崇。井叩铜瓶月，墀鸣玉佩风。听钟候车驾，庭燎已烔烔
夜宿太庙斋宫
作者：高启
朝代：明

乌散庙堧空，清香肃赪宫。太常斋禁密，列祖享仪崇。井叩铜瓶月，墀鸣玉佩风。听钟候车驾，庭燎已烔烔。
夜宿太庙斋宫
作者：高启
朝代：明
体裁：五言律诗

鸟散庙堧空，清香肃閟宫。太常斋禁密，列祖享仪崇。井叩铜瓶月，墀鸣玉佩风。听钟候车驾，庭燎已烔烔。
夜怀王校书
作者：高启
朝代：明

灯暗独吟余，疏桐月满除。虫寒初入户，鼠饿欲侵书。河汉三更望，江湖两地居。相思无去梦，今夜恨何如。
夜怀王校书
作者：高启
朝代：明
体裁：五言律诗

灯暗独吟馀，疏桐月满除。虫寒初入户，鼠饿欲侵书。河汉三更望，江湖两地居。相思无去梦，今夜恨何如。
夜投西寺
作者：高启
朝代：明
体裁：五言律诗

江月上秋衣，来敲远寺扉。栖禽惊客至，睡仆讶僧归。钟度行廊尽，灯留浴院微。非无招旅馆，禅寂愿相依。
夜斋见萤火
作者：高启
朝代：明

拂竹绿莎复点台，夜窗无月见飞来。旧书乱后都抛却，懒就微光更展开。
夜斋见萤火
作者：高启
朝代：明
体裁：七言绝句

拂竹缘莎复点苔，夜窗无月见飞来。旧书乱后都抛却，懒就微光更展开。
夜泛湖至东舍
作者：高启
朝代：明
体裁：古风

渔村港头初月上，鹅鸭不惊菰荻响。隔湖烟寺远钟来，居人尽归吾独往。寒风萧萧寒浪生，舟中欠载酒壶行。东家未宿如相待，黄叶青灯机杼鸣。
夜登南楼观月
作者：高启
朝代：明
体裁：古风

迢迢海上楼，月出尝先见。吐岭乍分规，临波已澄练。苍茫城阙闭，历落星河转。毋违中夜欢，皓景应难恋。
夜至阳城田家
作者：高启
朝代：明
体裁：七言绝句

东津渡头初月辉，南陵寺里远钟微。主人入夜门未掩，蒲响满塘鹅鸭归。
夜访芑蟾二释子因宿西涧听琴
作者：高启
朝代：明
体裁：五言律诗

清夜独幽寻，岩扉落叶深。许携陶令酒，来听颖师琴。人醉月沈阁，乌啼风满林。应留西涧水，千载写馀音。
夜访芑蟾二释子因宿西涧听琴
作者：高启
朝代：明

清夜独幽寻，岩扉落叶深。许携陶令酒，来听颖师琴。人醉月沉阁，乌啼风满林。应留西涧水，千载写余音。
夜起观月
作者：高启
朝代：明
体裁：五言律诗

一春夜多雨，今宵初月明。窗间幽梦觉，起忆故园行。露下花微委，烟中乌忽鸣。谁同赏清景，惆怅倚前楹。
夜起观月
作者：高启
朝代：明

一春夜多雨，今宵初月明。窗间幽梦觉，起忆故园行。露下花微委，烟中鸟忽鸣。谁同赏清景，惆怅倚前楹。
夜逢故郡贺冬至使胡普二博士同宿
作者：高启
朝代：明

会宿本无期，欣逢两旧知。问年惊别久，候晓畏朝迟。寒涩高城漏，阳回上苑枝。明朝使事毕，归骑又天涯。
夜逢故郡贺冬至使胡浦二博士同宿
作者：高启
朝代：明
体裁：五言律诗

会宿本无期，忻逢两旧知。问年惊别久，候晓畏朝迟。寒涩高城漏，阳回上苑枝。明朝使事毕，归骑又天涯。
夜闻吴女诵经
作者：高启
朝代：明
体裁：七言律诗

云窗月帐散花多，閒读金经夜若何。娇舌乍弹莺学语，芳心已定井销波。尼师曾教青莲偈，女伴徒为白苧歌。听处若迷空色相，应须愁杀病维摩。
夜闻吴女诵经
作者：高启
朝代：明

云窗月帐散花多，闲读金经夜若何。娇舌乍弹莺学语，芳心已定井销波。尼师曾教青莲偈，女伴徒为《白苎歌》。听处若迷空色相，应须愁杀病维摩。
夜闻谢太史诵李杜诗
作者：高启
朝代：明

前歌《蜀道难》，后歌《逼仄行》。商声激烈出破屋，林鸟夜起邻人惊。我愁寂寞正欲眠，听此起坐心茫然。高歌隔舍与相和，双泪迸落青灯前。李供奉，杜拾遗，当时流落俱堪悲。严公欲杀力士怒，白首江海长忧饥。二子高才且如此，君今与我将何为？
夜闻雨
作者：高启
朝代：明
体裁：五言绝句

窗烛冷残夜，闻蛩更闻雨。秋馆总多愁，犹胜在羁旅。
夜闻雨
作者：高启
朝代：明

窗烛泠残夜，闻蛩更闻雨。秋馆总多愁，犹胜在羁旅。
夜闻雨声忆故园花·其一
作者：高启
朝代：明
体裁：七言绝句

帝城春雨送春残，雨夜愁听客枕寒。莫入乡园使花落，一枝留待我归看。
夜雨
作者：高启
朝代：明
体裁：七言绝句

不是羁人是木肠，怕愁不敢易思乡。醉来独灭青灯卧，风雨从教滴夜长。
夜雨
作者：高启
朝代：明
体裁：五言律诗

砌冷一蛩急，窗虚诸叶稀。萧条风雨夜，幽卧掩床帏。邻杵听初歇，斋灯看尚微。忽忧岁暮事，聊食故山薇。
夜雨不寐
作者：高启
朝代：明
体裁：七言律诗

雨窗烛尽漏迢迢，秋满床帏酒易消。蟋蟀催寒输络纬，梧桐闹雨胜芭蕉。渐知老去非前日，岂信愁来是此宵。莫听晓钟聊稳睡，久居閒退罢趋朝。
夜雨江馆写怀二首
作者：高启
朝代：明

愁解寻人不得辞，小窗疏竹雨来时。江湖今夜全家客，犹胜飘零两处思。漠漠春寒水绕村，有愁无酒不开门。青灯画角黄昏雨，客共梅花并断魂。
夜雨江馆写怀二首·其一
作者：高启
朝代：明
体裁：七言绝句

愁解寻人不得辞，小窗疏竹雨来时。江湖今夜全家客，犹胜飘零两处思。
夜雨江馆写怀（二首）
作者：高启
朝代：明
体裁：七言绝句

漠漠春寒水绕村，有愁无酒不开门。青灯画角黄昏雨，客共梅花并断魂。
夜饮丁二侃宅听琵琶
作者：高启
朝代：明
体裁：古风

江月未出明星悬，主人饮客夜不眠。坐呼伶儿拨四弦，龙头高撚玉轸圆。转关未奏濩索先，劳嘈咽切断复连。涩如清涧溜冻泉，细若碧树吟秋蝉。忽然繁急何轰阗，风沙满把撒四筵。雁行惊起飞不联，浮云落叶俱绵绵。一声抹断万里烟，梦入紫塞愁胡天。问渠怨恨有几千，口不能说指为传。令人怅望思往年，梁园楚榭长周旋。帷中曲宴罗绮鲜，夜遣飞骑迎婵娟。低鬟出拜绛烛前，文丝香绦搭左肩。曲项紫凤抱半偏，枫香一调妙入玄。好手正可羞红莲，座间豪客皆词仙。举杯邀我赋短篇，赠之醉写蜀锦笺，可当十万缠头钱。如今远客江海边，欲闻丝音久无缘。故人已散陵谷迁，生死流落俱堪怜。今宵听此真偶然，顾影憔悴非昔妍。长河毾曙落远川，暂当欢娱反忧煎。向隅无言涕泪涟，此身如在浔阳船。
夜饮余左司宅得细字
作者：高启
朝代：明
体裁：古风

春会非有期，春愁本无际。焉知君子堂，此夕相与诣。灯销月窥栏，角警霜委砌。舞影怜鹤长，吟声笑蝇细。邻鸡易催旦，共欢休复寐。丧乱得兹欢，畴云匪良计。
大梁行
作者：高启
朝代：明
体裁：乐府曲辞

大梁四面平如砥，西去咸阳一千里。魏王此地昔为都，宫阙中天碧云起。车声䡘䡘夜未休，带甲十万名苍头。撞钟列鼎宴上客，奉金走币连诸侯。信陵真是贤公子，富贵不骄天下士。已访侯嬴到里门，复迎朱亥经屠市。倾身折节世莫同，缓急竟赖斯人功。邯郸秦军一椎破，七国震动闻英风。古城重过为搔首，几度秋风落杨柳。沼上应无鸿雁来，苑中只有狐狸走。立马尘沙日欲昏，悲歌感慨向夷门。豪华多少同销歇，独有高名今尚存。
大水
作者：高启
朝代：明
体裁：古风

吾乡水为国，自昔称漏天。今年尤苦霖，冒此上下田。老农愁相告，无有二十年。东江入门流，比屋如败船。夜卧床屡移，晨炊釜常悬。凉风吹蒲稗，群鹅鸣我前。茫茫失川途，出行竟回邅。斯民欲昏垫，天意岂不怜。阴阳致乖沴，孰能究其然。岁饥尚勿忧，黾勉当食鲜。
大痴小画
作者：高启
朝代：明
体裁：五言绝句

溪水虽多曲，舟行不惮赊。山山秋树赤，犹复似桃花。
大驾亲祀方丘选射斋宫奉次御制韵
作者：高启
朝代：明

奠壁方坛晓祝釐，豹竿风动从灵祗。献符多士歌昌运，扈跸诸蕃睹盛仪。郊射贯侯初复古，汾祠获鼎未云奇。山川效静年多谷，神答皇心定有期。
大驾亲祀方丘选射斋宫奉次御制韵
作者：高启
朝代：明
体裁：七言律诗

奠璧方坛晓祝釐，豹竿风动从灵祇。献符多士歌昌运，扈跸诸蕃睹盛仪。郊射贯侯初复古，汾祠获鼎未云奇。山川效顺年多谷，神答皇心定有期。
天平山
作者：高启
朝代：明
体裁：古风

入山旭光迎，出山月明送。十里松杉风，吹醒尘土梦。兹山凡几到，题字遍岩洞。阳崖树冬荣，阴谷泉夏冻。怪石立谁扶，灵草生岂种。白云蓊然来，诸峰欲浮动。高鹘有危栖，幽禽无俗哢。凌藓知履滑，披岚觉裘重。尝登最上颠，远见湖影空。渔樵度溪孤，鸟雀归村众。还寻老僧居，隔竹听清诵。慰我跻攀劳，为设茶笋供。几年历忧欢，造物若揶弄。迷途远山林，迟暮堪自讼。难追谢公游，空发阮生恸。身今解组绂，明时愧无用。閒持九节筇，寻访事狂纵。石屋秋可眠，山猿许分共。
天平山五丈石
作者：高启
朝代：明
体裁：五言绝句

势危撑月堕，影瘦倚云平。彷佛峰头井，莲花一半生。
天池
作者：高启
朝代：明
体裁：古风

灵峰可度难，昔闻枕中书。天池在其巅，每出青芙蕖。湛如玉女盆，云影含夕虚。人静时饮鹿，水寒不生鱼。我来属始春，石壁烟霞舒。滟滟月出后，泠泠雪销馀。再汎知神清，一酌欣虑除。何当逐流花，遂造仙人居。
天界玩月洪武二年八月十三日元史成中书表进诏赐纂修之士一十八人银币且引对奖谕擢授庶职老病者则赐归于乡阅二日中秋诸君以史事甫成而佳节适至又乐上赐之优渥而惜同局之将违也乃即所寓天界佛寺之中庭置酒为玩月之赏分韵赋诗以纪其事启得衢字云
作者：高启
朝代：明
体裁：古风

圣主念前鉴，述作徵名儒。群来高馆间，厕迹愧我愚。孰谓此责轻，毫端有褒诛。书成进丹陛，召对共拜趋。去留虽不同，雨露均沾濡。已淹三时劳，可废一夕娱。况逢端正月，当空照眉须。流光满金界，境与人间殊。广庭布长筵，嘉肴荐芳腴。岂唯多士集，亦有名僧俱。兴酣贵形忘，谐笑不复拘。觞行岂辞勤，仰看转斗枢。明晨即分袂，此乐诚须臾。人生四海间，相见皆友于。不知谁使令，流荡无根株。忽然此相遇，旋复成天隅。愿各崇令名，逍遥步亨衢。明年重见月，相忆当长吁。
天闲青骢赤骠二马歌
作者：高启
朝代：明
体裁：古风

汉家诸将开经济，列宿储精降人世。天遣同成一代功，亦有房星化骐骥。青骢剪鬉高作花，赤骠洒汗微成霞。人间何处得奇种，恍惚西至踰流沙。年来百战从天子，曾逐乌骓到江死。不惭饱食玉山禾，天厩时清少鞭使。周王八骏去不来，唐帝六马应凡材。何如二龙总超绝，蹴踏四海荆榛开。圉官双鞚频回顾，万里长楸恐惊骛。嘶处秋生阊阖风，浴时晓动昆明雾。一匹前牵一匹骑，驰道每出随龙旗。态閒步稳识上意，不敢摇顿黄金羁。昨看巡狩还都邑，铙吹声催移仗急。羽林万骑从如云，追逐飞尘岂能及。嗟哉此马不异人，乘时际遇盖有神。请看垂耳盐车者，那得昂藏八尺身。
太湖
作者：高启
朝代：明
体裁：古风

长溪如白虹，分走荆霅派。具区纳群流，襟带三郡界。太虚混鸿濛，元气流沆瀣。初疑溟渤宽，稍觉云梦隘。茫茫雁飞迟，飒飒帆度快。雨来鼍报鸣，风起鸥惊迈。神龙作渊都，岂复数鳞介。珠光照水府，不受白日晒。朝看炮车云，云浪动澎湃。声吹地将浮，势击山欲坏。黄头虽轻生，捩柁不敢懈。有时湛明镜，峰吐青几块。烟中树若莎，波上舟如芥。渔就沙岸炊，客来水祠拜。震泽思禹功，夫椒记吴败。白鱼逢夏出，黄柑待秋卖。我性好游观，夙负云水债。欲寻鸱夷舸，不顾涉险戒。人生亦何为，世故自拘械。万事风飘花，百年露垂䪥。何当叩林屋，秉炬访仙怪。试探不死方，为人起痾瘵。
太湖
作者：高启
朝代：明

长溪如白虹，分走荆霅派。具区纳群流，襟带三郡界。太虚混鸿蒙，元气流沆瀣。初疑溟渤宽，稍觉云梦隘。茫茫雁飞迟，飒飒帆度快。雨来鼍报鸣，风起鸥惊迈。神龙作渊都，岂复数鳞介。珠光照水府，不受白日晒。朝看炮车云，云浪动澎湃。声吹地将浮，势击山欲坏。黄头虽轻生，捩柁不敢懈。有时湛明镜，峰吐青几块。烟中树若莎，波上舟如芥。渔就沙岸炊，客来水祠拜。震泽思禹功，夫椒记吴败。白鱼逢夏出，黄柑待秋卖。我性好游观，夙负云水债。欲寻鸱夷舸，不顾涉险戒。人生亦何为，世故自拘械。万事风飘花，百年露垂照。何当叩林屋，秉炬访仙怪。试探不死方，为人起疴瘵。
太湖石
作者：高启
朝代：明

没人采石山根渊，投身不试饥蛟涎。冯夷不解护潜宝，几片捧出如青莲。寒姿本是湖水骨，波涛漱击应千年。初疑鬼怪离洞府，珊瑚铁网相钩连。嵌空突兀多异态，云吐夏浦芝生田。龙鳞含雨晚犹润，豹质隐雾朝常鲜。清音叩罢磬韵远，微靥洗出珠窝圆。坐移各岫置庭砌，日照仿佛生紫烟。三峰削成泰华掌，一穴透入仇池天。醉中时倒倚苍藓，秋风冷逼吟诗肩。洛阳园墅汴宫苑，当时骈列夸奇妍。黄罗封盖素毡裹，万里贡饷劳车船。奢游事歇家园废，尽仆荆棘荒池边。人生嗜此亦可笑，有身岂得如石坚。百年零落竟谁在，空品甲乙烦题镌。又嗟此石何献巧，自召凿取亏天全。不如顽矿世所弃，满山长作牛羊眠。
太白三章
作者：高启
朝代：明

太白初升北斗落，行人早起车鸣铎。岂愿身离父母邦，山川路远非不恶。贫贱未知生处乐。¤
太白三章
作者：高启
朝代：明

太白初升北斗落，行人早起车鸣铎。岂愿身离父母邦，山川路远非不恶。贫贱未知生处乐。太白正高北斗低，行人出关鸡乱啼。他乡无人是知己，欲归未归东复西。弊裘愧见家中妻。太白犹悬北斗没，行人衣上霜拂拂。下马饮酒歌苦声，新丰主人莫相忽。人奴亦有封侯骨。
太白三章·其一
作者：高启
朝代：明

太白初升北斗落，行人早起车鸣铎。岂愿身离父母邦，山川路远非不恶。贫贱未知生处乐。
太白三章·其三
作者：高启
朝代：明

太白犹悬北斗没，行人衣上霜拂拂。下马饮酒歌苦声，新丰主人莫相忽。人奴亦有封侯骨。
太白三章·其二
作者：高启
朝代：明

太白正高北斗低，行人出关鸡乱啼。他乡无人是知己，欲归未归东复西。弊裘愧见家中妻。
奉天殿进元史
作者：高启
朝代：明
体裁：七言律诗

诏预编摩辱主知，布衣亦得拜龙墀。书成一代存殷鉴，朝列千官备汉仪。漏尽秋城催仗早，烛光晓殿卷帘迟。时清机务应多暇，阁下从容幸一披。
奉天殿进元史
作者：高启
朝代：明

诏预编摩辱主知，布衣亦得拜龙墀。书成一代存殷鉴，朝列千官备汉仪。漏尽秋城催仗早，烛明春殿卷帘迟。时清机务应多暇，阁下从容幸一披。
奉迎车驾享大庙还宫
作者：高启
朝代：明
体裁：七言律诗

鸣跸声中晓仗回，锦装驯象踏红埃。半空云影看旗动，满道天香识驾来。汉酎祭馀清庙闭，舜衣垂处紫宫开。礼成海内人皆庆，献颂应惭自乏才。
奉迎车驾享太庙还宫
作者：高启
朝代：明

鸣跸声中晓仗回，锦装驯象踏红埃。半空云影看旗动，满道天香识驾来。汉酎祭余清庙闭，舜衣垂处紫宫开。礼成海内人皆庆，献颂应惭自乏才。
妫蜼太史自海上入郭因得追游以叙旧好今日风雨偶阙晤言楼居早寒怀人尤甚想孤寓僧林同此岑寂也赋是以寄瞻恋之意
作者：高启
朝代：明
体裁：古风

良人旷清晤，穷年秉离忧。倏来自海壖，谐我心所求。不殊云中雁，和鸣得其俦。宴阁既连席，行塘复同舟。坐聆金玉篇，鄙拙何以酬。风雨戒兹旦，居然阻从游。祗园念孤寓，微瘵苦未瘳。落叶惊早寒，谁当慰淹留。朋来不我馆，顾已良有由。徒兹睇停云，夕倚城南楼。在远分难亲，居近弥使愁。信彼诗中言，一日如三秋。
妫蜼子歌为王宗常赋
作者：高启
朝代：明
体裁：古风

妫蜼子，乃是轩辕之裔，虞鳏之孙。混沌既死一万季，独抱大存，窃伏在草野，冥心究皇坟。蚤逢三光五岳之气、乍分裂，天狼下地舐血流浑浑。鹿走秦中原，蛇斗郑国门。俎豆弃草莽，干戈欻崩奔。妫蜼子，便欲东游渡弱水，沐发沧海朝阳盆。又欲西行沂河汉，逾昆仑。山横川阻，两地俱不可以往兮，归来掩户卧旦昏。莳黍一区，注醪一樽。妻给井臼，儿收鸡豚。不诘曲以媚俗，不偃蹇而凌尊。作为古文词，言高气醇温。手提数寸管，欲发义理根。上探孔孟心，下吊屈贾魂。其质耀金石，其芳吐兰荪。叩虚答有响，斫险成无痕。陆珍杂水怪，变状弗可论。几年兀兀不肯出，坐待真主应运九五开乾坤。鹤书自天来，幽隐初见拔。使者远造庐，鸡鸣起膏辖。兴纂金匮编，尚书为给札。奸魂泣幽冢，下恐遭诛杀。书成一代进紫宸，鸾旗羽卫夹陛陈。閤门导谒称小臣，麻衣不脱拜圣人。捧函近前殿，龙颜喜回春。敕赉内帑之金与绮段，其文织作银麒麟。蒙恩乞还家，以奉白发亲。戴古弁，垂长绅，自号山泽之臞民。妫蜼子，幸际明良时无为，寂默坐老东海湄。青丘有客钝且痴，与汝欲结同襟期。左鼓清瑟，右吹鸣篪，作歌共祝天子寿，五风十雨，万国赤子同熙熙。
妾薄命
作者：高启
朝代：明

寂寞复寂寞，秋风吹罗幕。
玉阶有微霜，桂树花已落。
昔为卷衣女，承欢在瑶阁。
弃鱼感泪多，当熊惭力弱。
宁知色易老，难求黄金药。
宫深去天远，忧思将何托？君恩非不深，妾命自轻保微躯
愿有报，和亲死沙漠。
妾薄命
作者：高启
朝代：明

寂寞复寂寞，秋风吹罗幕。玉阶有微霜，桂树花已落。昔为卷衣女，承欢在瑶阁。弃鱼感泪多，当熊惭力弱。宁知色易老，难求黄金药。宫深去天远，忧思将何托？君恩非不深，妾命自轻薄。微躯愿有报，和亲死沙漠。
始归江上夜闻吴生歌因忆前岁别时
作者：高启
朝代：明
体裁：古风

前年月夜闻君唱，秋满芦花此江上。一声离思水茫然，云逐孤帆共摇飏。惊鱼喷浪栖鹘飞，木叶散落风吹衣。莲歌尽歇松陵浦，渔笛还沈笠泽矶。停杯数到临终拍，露下无声斜汉白。满船相送尽悽然，况我当为远行客。解绂今年别紫宸，归舟江上又逢君。一尊重听当年曲，相对浑疑梦里闻。东方欲曙馀声绝，悲喜盈襟竟谁说。愿长把酒听君歌，从此天涯少离别。
始归田园·其一
作者：高启
朝代：明
体裁：古风

辞秩还故里，永言遂遐心。岂欲事高鶱，居崇自难任。清晨问田庐，荒蹊尚能寻。秋虫语左右，翳翳桑麻深。别来几何时，旧竹巳成林。父老喜我归，携榼来共斟。闻知天子圣，欢然散颜襟。相期毕租税，岁暮同讴吟。
始归田园·其二
作者：高启
朝代：明
体裁：古风

白露芜草木，荒园掩穷秋。归来一芟理，始觉吾庐幽。高柳荫巷疏，清川映门流。落日望禾黍，离离满西畴。乍归意自欣，策杖频览游。名宦诚足贵，猥承惧愆尤。早退非引年，皇恩未能酬。相逢勿称隐，不是东陵侯。
始自西山移寓江渚夜闻雨有作
作者：高启
朝代：明
体裁：七言绝句

客身移宿浦云东，孤馆残灯与旧同。夜静空江无落叶，雨声惊不似山中。
始迁西斋
作者：高启
朝代：明
体裁：古风

乍悬南楼榻，始布西斋筵。西斋非吾庐，幽静亦可怜。风牖竹袅袅，露庭菊鲜鲜。图史左右陈，永日坐一毡。婉娈数童子，哦诵当我前。为尔竟寂寂，低回欲穷年。读书将何为，乃与始志愆。进无适时材，退乏负郭田。我生非匏瓜，谋食有道焉。苟得随群趋，顾此不稍贤。饮馀解衣卧，毋嘲腹便便。
始闻夏蝉
作者：高启
朝代：明
体裁：古风

翾翾才得蜕，咽咽未成喧。翳叶谁能见，南风绿绕轩。乍惊变节物，还念别郊园。何待当秋听，方令羁思繁。
姑苏怀古
作者：高启
朝代：明
体裁：七言律诗

麋鹿来游客过稀，消沉伯业在斜晖。游帆自向湖边落，鸣屧谁闻月下归。乌喙计成楣栅至，娥眉舞罢绮罗非。如今始悟牵衣谏，荆棘遗宫泪满衣。
姑苏杂咏·临顿里（十首）
作者：高启
朝代：明

茶租催未得，菊饵服还能。行古时人笑，文工造化憎。贫留渔艇载，老谢鹤书征。谁识先生乐，悠然卧枕肱。
姑苏杂咏三高祠三首张翰
作者：高启
朝代：明

洛阳忽忆鲙鲈肥，便趁秋风问钓矶。犹恨季鹰辞未早，不邀二陆共船归。
姑苏杂咏三高祠三首范蠡
作者：高启
朝代：明

功成不恋上将军，一舸归游笠泽云。载去西施岂无意，恐留倾国更迷君。
姑苏杂咏三高祠三首陆龟蒙
作者：高启
朝代：明
体裁：七言绝句

鸭群无食水田荒，风雨孤篷载笔床。犹有新诗惊太守，醉中挥翰木兰堂。
姑苏杂咏临顿里（十首）
作者：高启
朝代：明

闻说桥东地，高人旧隐居。养生应有道，觅举绝无书。爱救粘丝蝶，嗔惊出水鱼。时寻戴颙宅，自驾短辕车。¤
姑苏杂咏五坞山五首丹霞坞
作者：高启
朝代：明

遥闻丹霞坞，中有飡霞者。绛彩发朝朝，还同赤城下。
姑苏杂咏五坞山五首白云坞
作者：高启
朝代：明
体裁：五言绝句

云开见山家，云合失山路。闻语知有人，欲寻已迷误。
姑苏杂咏五坞山五首芳桂坞
作者：高启
朝代：明
体裁：五言绝句

欲攀淮南树，人去山寂寞。袅袅凉风生，疏花月中落。
姑苏杂咏五坞山五首飞泉坞
作者：高启
朝代：明

山空响更远，雨过流还急。余沫洒回风，一林红树湿。
姑苏杂咏偃松行（在天平山西，旧文正书院
作者：高启
朝代：明
体裁：古风

龙门西冈魏公祠，祠前有松多古枝。长身蜿蜒横数亩，巨石作枕相撑持。春泥半封朽死骨，冻藓全聚皴生皮。无心昂耸上霄汉，偃仰独向荒山垂。蛰雷振岳撼不动，一载一梦醒何迟。政如卧龙未起日，深意有待风云期。太湖月出照夜魄，天峰雪积埋寒姿。涛声时吼若鼾息，野老惊起山僧疑。左仰右屈各异态，天自出巧非人为。画师安能把笔写，稚子岂敢操斤窥。杜陵枯楠已憔悴，蜀相老柏非瑰奇。何如此树怪且寿，呵卫定想烦灵祇。不知已阅几人代，游客过尽今存谁。明堂屡兴不见取，得全正爱同支离。我尝来观忍遽反，醉坐其上高吟诗。葛陂筇竹亦腾化，神物终去可久羁。何当一叱使飞起，载我万里游天池。他年还访旧城郭，正是白鹤归来时。
姑苏杂咏再游南峰
作者：高启
朝代：明

放鹤庭前落叶重，吟身独上夕阳峰。远村近浦分诸树，后岭前山应一钟。高阁倚残归鸟过，空林行尽老僧逢。支公骏马嗟何处，石上莓苔没旧踪。
姑苏杂咏剑池
作者：高启
朝代：明

干将欲飞出，岩石裂苍矿。中间得深泉，探测费修绠。一穴海通源，双崖树交影。山中多居僧，终岁不饮井。杀气凛犹在，栖禽夜频警。月来照潭空，云起嘘壁冷。苍龙已何去，遗我清绝境。听转辘轳声，时来试幽茗。
姑苏杂咏千人石
作者：高启
朝代：明

池上无陀石，千人列坐曾。如今趺夜月，唯有一山僧。
姑苏杂咏卓笔峰（在天平山）
作者：高启
朝代：明
体裁：五言绝句

云来初似墨，雁过还成字。千载只书空，山灵恨何事。
姑苏杂咏南园
作者：高启
朝代：明

君不见平乐馆，古城何处寒云满。君不见奉诚园，荒台无踪秋草繁。白日沉山水归海，寒暑频催陵谷改。皇天大运有推移，富贵于人岂长在。请看当年广陵王，双旌六纛何辉光。幸逢中国久多故，一家割据夸雄强。园中欢游恐迟暮，美人能歌客能赋。车马春风日日来，杨花吹满城南路。叠石为山，引泉为池，辟疆旧园何足奇。经营三十年，欲令子孙永保之。不知回首今几时，繁华扫地无复遗。门掩愁鸱啸风雨，种菜老翁来作主。空余怪石卧池边，欲问兴亡不能语。春已去，人不来。一树两树桃花开，射堂踘圃俱青苔。何须雍门琴，但令对此便可哀。人生不饮胡为哉？人生不饮胡为哉？
姑苏杂咏南峰寺
作者：高启
朝代：明

樵归众山昏，天峰尚余景。欲投石门宿，更度西南岭。远闻云间钟，萝径入寺永。悬灯照静室，一礼支公影。鸟鸣涧壑空，泉响窗户冷。对此问山僧，何如沃州境？
姑苏杂咏叠韵吴宫词
作者：高启
朝代：明
体裁：古风

筵前怜婵娟，醉媚睡翠被。精兵惊升城，弃避愧坠泪。
姑苏杂咏吊七姬冢
作者：高启
朝代：明

叠玉连珠弃草根，仙游应逐马嵬魂。孤坟掩夜香初冷，几帐留春被尚温。佳丽总伤身薄命，艰危未负主多恩。争妍无复呈歌舞，寂寂苍苔锁院门。
姑苏杂咏吴女坟
作者：高启
朝代：明
体裁：古风

鱼灯照艳魄，夜冷珠衣薄。白玉土中埋，红兰霜后落。不乘台上凤，空舞桥边鹤。韩重未归来，泉宫秋寂寞。
姑苏杂咏吴王井（在灵岩山）
作者：高启
朝代：明

曾开鉴影照宫娃，工手牵丝带露华。今日空山僧自汲，一瓶寒供佛前花。
姑苏杂咏吴趋行
作者：高启
朝代：明
体裁：古风

仆本吴乡士，请歌《吴趋行》。吴中实豪都，胜丽古所名。五湖汹巨泽，八门洞高城。飞观被山起，游舰沸川横。土物既繁雄，民风亦和平。泰伯德让在，言游文学成。长沙启伯基，异梦表休祯。旧阀凡几家，奕代产才英。遭时各建事，徇义或腾声。财赋甲南州，词华并西京。兹邦信多美，粗举难备称。愿君听此曲，此曲匪夸盈。
姑苏杂咏吴钩行
作者：高启
朝代：明
体裁：五言绝句

吴钩若霜雪，吴人重游侠。尊前含笑看，上有仇家血。
姑苏杂咏响屟廊（在灵岩寺）
作者：高启
朝代：明

君王厌丝竹，鸣屟时清耳。独步六宫春，香尘不曾起。那知未旋踵，麋鹿游遗址。响沉明月中，迹泯荒苔里。此夕意谁过，空廊有僧履。
姑苏杂咏圣姑庙
作者：高启
朝代：明
体裁：古风

湖心涌出鼋头山，白波翠岛非人寰。清虚宜作水仙府，鳞堂荷屋居其间。渊都群灵孰为主，烟鬓翛然一神女。柔姿谁敢狎相亲，笑叱鼍龙起雷雨。玉骨蝉轻蜕几秋，世缘已断静无愁。采兰每约湘滨会，拾翠时陪汉上游。水禽翔鸣卫芝盖，长在苍茫杳冥外。鲛人献绡裁作衣，螺女供珠缀为佩。花落闲祠谢古春，莲帏瑶席掩香尘。空山夜夜星河远，芳渚年年蘅杜新。霞舒雾卷凝光彩，笑语无闻复谁待。泠风几度引舟回，宛似蓬莱隔烟海。猿叫枫林鱼跃波，桂旗翻翠暮寒多。女巫伫望飞裙度，独奏空侯引曼歌。椒觞奠罢沉玄璧，鸟没遥天湛空碧。遗情不结楚台云，世人何处寻踪迹。
姑苏杂咏天平山
作者：高启
朝代：明

入山旭光迎，出山月明送。十里松杉风，吹醒尘土梦。兹山凡几到，题字遍岩洞。阳崖树冬荣，阴谷泉下冻。怪石立谁扶，灵草生岂种。白云蓊然来，诸峰欲浮动。高鹘有危栖，幽禽无俗哢。凌藓知履滑，披岚觉裘重。尝登最上颠，远见湖影空。渔樵渡溪孤，鸟雀归村众。还寻老僧居，隔竹听清诵。慰我跻攀劳，为设茶笋供。几年历忧欢，造物若揶弄。迷途远山林，迟暮堪自讼。难追谢公游，空发阮生恸。身今解组绂，明时愧无用。闲持九节筇，寻访事狂纵。石屋秋可眠，山猿许分共。
姑苏杂咏天池（在华山）
作者：高启
朝代：明

灵峰可度难，昔闻枕中书。天池在其巅，每出青芙蕖。湛如玉女盆，云影含夕虚。人静时饮鹿，水寒不生鱼。我来属始春，石壁烟霞舒。滟滟月出后，泠泠雪销余。再泛知神清，一酌欣虑除。何当逐流花，遂造仙人居。
姑苏杂咏太湖
作者：高启
朝代：明

长溪如白虹，分走荆霅派。具区纳群流，襟带三郡界。太虚混鸿蒙，元气流沆瀣。初疑溟渤宽，稍觉云梦隘。茫茫雁飞迟，飒飒帆度快。雨来鼍报鸣，风起鸥惊迈。神龙作渊都，岂复数鳞介。珠光照水府，不受白日晒。朝看炮车云，云浪动澎湃。声吹地将浮，势击山欲坏。黄头虽轻生，捩柁不敢懈。有时湛明镜，峰吐青几块。烟中树若莎，波上舟如芥。渔就沙岸炊，客来水祠拜。震泽思禹功，夫椒记吴败。白鱼逢夏出，黄柑待秋卖。我性好游观，夙负云水债。欲寻鸱夷舸，不顾涉险戒。人生亦何为，世故自拘械。万事风飘花，百年露垂曌。何当叩林屋，秉炬访仙怪。试探不死方，为人起疴瘵。
姑苏杂咏太湖石
作者：高启
朝代：明

没人采石山根渊，投身不试饥蛟涎。冯夷不解护潜宝，几片捧出如青莲。寒姿本是湖水骨，波涛潄击应千年。初疑鬼怪离洞府，珊瑚铁网相钩连。嵌空突兀多异态，云吐夏浦芝生田。龙鳞含雨晚犹润，豹质隐雾朝常鲜。清音叩罢磬韵远，微靥洗出珠窝圆。坐移各岫置庭砌，日照仿佛生紫烟。三峰削成泰华掌，一穴透入仇池天。醉中时倒倚苍藓，秋风冷逼吟诗肩。洛阳园墅汴宫苑，当时骈列夸奇妍。黄罗封盖素毡裹，万里贡饷劳车船。奢游事歇家园废，尽仆荆棘荒池边。人生嗜此亦可笑，有身岂得如石坚。百年零落竟谁在，空品甲乙烦题镌。又嗟此石何献巧，自召凿洒天全。不如顽矿世所弃，满山长作牛羊眠。
姑苏杂咏姑苏台（在横山西北麓）
作者：高启
朝代：明
体裁：古风

金椎夜筑西山土，催作高台贮歌舞。文身泽国构王基，却笑先人独何苦。铜铺玉槛盛繁华，幻作峰头一片霞。望处直穷三百里，役时应废几千家。蟠空曲路迷仙仗，攀尽瑶梯才到上。外绕雕龙宛转栏，中施绣凤葳蕤帐。熏炉长爇郁金香，共道千龄乐未央。茂苑月来秋佩冷，洞庭雨过夏绡凉。当窗众妓如仙女，扬袂迎风欲轻举。人从天上见经过，鸟向云间惊笑语。日暮横塘花尽开，卷帘台上望王来。宴舟初自观鱼返，猎骑还从射鹿回。从登不用持铍队，自列红妆侍高会。香传罗帕进黄柑，缕切鸾刀供玉鲙。烛光远落太湖波，惊起鱼龙出没多。城上乌啼河汉转，此时谁问夜如何。管弦嘈嘈聒人耳，不闻兵来渡溪水。欲携西子走登舟，醉倚画筵娇不起。瞑目无因到甬东，可怜一炬绮罗空。献楣竟堕仇人计，赐剑应辜谏士忠。客来试问遗宫路，物色荒凉总非故。搴衣始信不虚言，满地荆榛见零露。当年争夺苦劳机，却把江山付落晖。闻说越王台殿上，如今亦有鹧鸪飞。
姑苏杂咏斗鸭篇
作者：高启
朝代：明

春波漾群凫，戏斗每堪玩。宛转回翠吭，褵振文翰。声兼江雨喧，影逐浦云乱。唼喋队初交，纷披势将散。持敌忽同沉，呼俦更相唤。时陈水槛侧，或聚湖亭畔。长鸣若贾勇，远奋如追窜。荷叶触俱翻，菱丝冒齐断。鱼骇没中流，鸥惊起前岸。心逾陇雉骄，气压场鸡悍。海客朝自驱，溪娃晚犹看。稍欲碍行舟，浑忘避流弹。苦争应为食，幸胜非因算。微鸟昧全躯，临川独成叹。吴多绿头鸭，性善斗。
姑苏杂咏毛公坛
作者：高启
朝代：明

欲观汉坛符，东上缥缈峰。葛花坠寒露，夕饮清心胸。月出太湖水，鹤鸣空涧松。真境久寂寥，苍苔蠙灵踪。尝闻绿毛叟，变化犹神龙。世人岂得见，偶许樵夫逢。攀阴力易疲，探玄志难从。归出白云外，空闻仙观钟。
姑苏杂咏甫里即事四首
作者：高启
朝代：明

长桥短桥杨柳，前浦后浦荷花。人看旗出酒市，鸥送船归钓家。风波欲起不起，烟日将斜未斜。绝胜苕中剡曲，金齑玉鲙堪夸。¤
姑苏杂咏虎丘次清远道士诗韵
作者：高启
朝代：明

神仙不可羁，乘螭蹑云汉。岂将避嬴刘，荒山事穷窜。何年东观海，一至此峰玩。悠悠清诗传，窅窅遗迹漫。我来继登临，长啸帻初岸。既秋烟萝疏，欲雨风竹乱。夜深空潭黑，月吐石壁半。龙惊汲僧来，鸟喜游客散。阁掩林下夕，钟鸣岩中旦。胜赏谁能穷，今古赋篇翰。飞腾子何之，汩没余可叹。安得契真期，超然豁灵赞。
姑苏杂咏阳山（在城西北，古名秦余杭山，
作者：高启
朝代：明

我登此山巅，不知此山高。但觉群山总在下，坐抚其顶同儿曹。又见太湖动我前，汹涌三十万顷烟波涛。长风吹人度层嶂，不用仙翁赤城杖。峰回秋碍海鹘飞，日出夜听天鸡唱。中有一泉长不枯，乃是蜿蜒神物之所都。老藤阴森洞府黑，树上不敢留栖乌。常年祷雨车，来此投今符。灵旗风转白日晦，马鬛一滴沾三吴。岩峦苍苍境多异，樵子寻常不曾至。探幽历险未得归，忽听钟来涧西寺。此时望青冥，脱略情尘世。白云冉冉足下起，如欲载我升天行。古来名贤尽何有，唯有此山长不朽。欲呼明月海上来，照把长生一瓢酒。浮丘醉枕肱，洪崖笑开口。天风吹落浩歌声，地上行人尽回首。
娄江寓舍喜王七隅见过却送还郭
作者：高启
朝代：明
体裁：七言律诗

送君只过孝廉桥，不似君来访我遥。路未同归鸿杳杳，门方孤掩竹萧萧。远愁忽与钟声至，残醉微兼烛烬销。莫道扁舟难重过，寒江日日有回潮。
子夜四时歌
作者：高启
朝代：明

白白复朱朱，芳条罥绣襦。摘来随女伴，赛斗不曾输。红妆何草草，晚出南湖道。不忍便回舟，荷花似郎好。堂上织流黄，堂前看月光。羞见天孙度，低头入洞房。空帏拥垆坐，夜冷微红灭。郎意似残灰，无因得重热。
子夜四时歌·其一
作者：高启
朝代：明

白白复朱朱，芳条罥绣襦。摘来随女伴，赛斗不曾输。
子夜四时歌·其三
作者：高启
朝代：明

堂上织流黄，堂前看月光。羞见天孙度，低头入洞房。
子夜四时歌·其二
作者：高启
朝代：明

红妆何草草，晚出南湖道。不忍便回舟，荷花似郎好。
子夜四时歌·其四
作者：高启
朝代：明
体裁：五言绝句

空帏拥垆坐，夜冷微红灭。郎意似残灰，无因得重热。
子祖授生
作者：高启
朝代：明
体裁：七言律诗

他日愚贤未可知，眼前聊复慰衰迟。人间豚犬应谁子，天上麒麟岂我儿。梦兆先占神媪送，啼声还得使君奇。乐天从是休长叹，已有人传柏匮诗。
孤园寺（在洞庭山，梁散骑常侍吴猛古宅）
作者：高启
朝代：明
体裁：七言律诗

欲问南朝常侍宅，已为西域化人宫。山僧归带渔舟雨，湖鸟来闻粥鼓风。橘柚垂檐秋殿暗，波涛惊座夜堂空。给孤长者谁曾见，应在烟云杳霭中。
孤雁
作者：高启
朝代：明

衡阳初失伴，归路远飞单。度陇将书怯，排空作阵难。呼群云外急，吊影月中残。不共凫鸑宿，蒹葭夜夜寒。
孤雁
作者：高启
朝代：明
体裁：五言律诗

衡阳初失伴，归路远飞单。度陇将书怯，排空作阵难。呼群云外急，吊影月中残。不共凫鹥宿，蒹葭夜夜寒。
孤鹤篇
作者：高启
朝代：明
体裁：古风

凉风吹广泽，日暮多浮埃。中有失侣鹤，孤鸣迥且哀。修翮既摧残，一飞四徘徊。矫首望灵峤，云路何辽哉。渚田有遗粟，欲下群鸿猜。岂不怀苦饥，惧彼罗网灾。翩翩浮丘伯，朝从东海来。相呼与之归，谓是仙骥材。荫之长林下，濯之清涧隈。圆吭发高唳，华月中宵开。誓从临玄景，永戏昆丘台。
宁真道馆夜观茅隐君画
作者：高启
朝代：明
体裁：五言绝句

看山如见君，君家在山下。仙馆忆君时，明灯对图画。
宛转行
作者：高启
朝代：明
体裁：乐府曲辞

宛转复宛转，宛转日几回。君肠辘轳断，我肠车轮摧。
宛转行
作者：高启
朝代：明

宛转复宛转，宛转日几回。君肠鹿卢断，我肠车轮摧。
客中忆二女
作者：高启
朝代：明
体裁：七言绝句

每忆门前两候归，客中长夜梦魂飞。料应此际犹依母，灯下看缝寄我衣。
客夜闻女病（时在钱塘）
作者：高启
朝代：明
体裁：七言绝句

岁尽归期尚杳然，不知汝病复谁怜。隔邻儿女灯前笑，客舍愁中正独眠。
客有不乐者
作者：高启
朝代：明
体裁：古风

客有不乐者，默坐空堂幽。明灯照孤影，对酒不能酬。风雨忽夜至，单衣飒惊秋。叶陨已摵摵，虫鸣尚悠悠。于当属有念，苦愿群声收。读书仰千古，命驾志九州。孰云吾多智，有已不解谋。冥飞既难攀，苟得亦可羞。守道固寂寞，寂寞谅谁尤。
客舍喜侄庸至
作者：高启
朝代：明

客里逢人喜，相过况阿宜。远游惊岁晚，多难惜门衰。帆落江桥近，钟来野店迟。一杯灯下语，浑似在家时。
客舍夜坐
作者：高启
朝代：明

楼角声残锁禁城，灯花半落夜寒生。啼鸦井上惊风散，残雪窗前助月明。清世莫嗟人寂寞，中年渐怯岁峥嵘。酒杯诗卷吾家物，客裹相亲倍有情。
客舍夜坐
作者：高启
朝代：明
体裁：七言律诗

楼角声残锁禁城，灯花半落夜寒生。啼鸦井上惊风散，残雪窗前助月明。清世莫嗟人寂寞，中年渐怯岁峥嵘。酒杯诗卷吾家物，客里相亲倍有情。
客舍寒食次周著作见寄韵
作者：高启
朝代：明
体裁：七言律诗

寒食江头客未还，独临流水见愁颜。故园芳草斜阳外，空馆疏华细雨间。乱世求田虽自笑，少年当路竟谁攀。主人莫折门前柳，多病无书倦入关。
客舍岁暮
作者：高启
朝代：明
体裁：七言律诗

空江寒雨送凄凉，离舍无多即异乡。井臼尚勤惭德曜，音书未至忆平阳。心轻别岁凭年少，梦喜还家及夜长。自笑病来词赋拙，懒从枚叟客游梁。
客舍春暮
作者：高启
朝代：明
体裁：七言绝句

酒醒閒写送春诗，细雨残花尚一枝。莫向天涯望芳草，客愁多似去年时。
客舍春暮
作者：高启
朝代：明

酒醒闲写送春诗，细雨残花尚一枝。莫向天涯望芳草，客愁多似去年时。
客舍雨中听江卿吹箫
作者：高启
朝代：明
体裁：古风

客中久不闻丝竹，此夕逢君吹紫玉。断猿哀雁总惊啼，我亦无端泪相续。数声袅袅复呜呜，散入寒云细欲无。愁望洞庭空落木，梦游秦苑总荒芜。曲中识诉君心苦，不道人听更凄楚。关山灯下叹羁臣，江浦舟中泣嫠妇。忆昨阊门费酒赀，玉人邀坐弄参差。彩霞深院花开处，明月高楼鹤去时。如今忽在他乡外，风雨寒窗两憔悴。恨无百斛金陵春，同上凤凰台上醉。始知嶰谷枯篁枝，中有人间无限悲。愿君袖归挂高壁，莫更相逢容易吹。
客馆夜见亮师画上有余吕二山人诗
作者：高启
朝代：明
体裁：七言绝句

上人图画故人诗，相见灯前夜雨时。无限云山与烟树，总含秋色是相思。
客馆秋怀
作者：高启
朝代：明

独卧愁空馆，墙阴野豆开。暑将潮气敛，秋与竹声来。身贱多违志，时清少弃材。惭非张仲蔚，门户有蒿莱。
客馆秋怀
作者：高启
朝代：明
体裁：五言律诗

独卧愁空馆，墙阴野豆开。暑将潮气敛，秋与竹声来。身贼多违志，时清少弃才。惭非张仲蔚，门户有蒿莱。
宣和所题画
作者：高启
朝代：明
体裁：七言绝句

御翰亲题赏画工，疏枝野鸟怨秋风。那知回首宣和殿，物色凄凉与画同。
宫女图
作者：高启
朝代：明

女奴扶醉踏苍苔，明月西园侍宴回。小犬隔花空吠影，夜深宫禁有谁来。
宫女图
作者：高启
朝代：明

女奴扶醉踏苍苔，明月西园侍宴回。小犬隔花空吠影，夜深宫禁有谁来？
宴王将军第
作者：高启
朝代：明

流水通侯第，行云傍妓台。雨催牙仗散，风引羽觞来。曲学移声按，诗随得韵裁。莫令游宴歇，次第过花开。
宴顾使君东亭隔帘观竹下舞妓
作者：高启
朝代：明
体裁：古风

美人竹下舞，醉看隔帘栊。彷佛瑶台子，游戏绿云中。玉钩正荡月，罗袖忽惊风。莫逐青鸾去，尊前乐未终。
宿圆明寺早起
作者：高启
朝代：明
体裁：七言绝句

客起灯前梦尚迷，满城残月䁱峰西。应知野寺非山店，只听钟声不听鸡。
宿圆明寺早起
作者：高启
朝代：明

客起灯前梦尚迷，满楼残月晓风西。应知野寺非山店，只听钟声不听鸡。
宿山寺
作者：高启
朝代：明
体裁：七言律诗

莲宫借榻喜凉生，疑到天台近赤城。风度回廊秋欲动，河窥高阁曙初明。泉声正与松声合，僧梦频同鹤梦惊。最喜此宵无热恼，莫教月落又钟鸣。
宿幻住栖云堂
作者：高启
朝代：明

窗白鸟声晓，残钟度溪水。此时幽梦回，独在空山里。松岩留佛灯，叶地响僧履。余心方正寂，无使群动起。
宿幻住栖云堂
作者：高启
朝代：明
体裁：古风

窗白鸟声晓，残钟度溪水。此时幽梦回，独在空山里。松岩留佛灯，叶地响僧履。余心方湛寂，无使群动起。
宿张氏江馆
作者：高启
朝代：明

极浦荒云一棹行，远投江馆驻宵程。客中得酒衔悲喜，乱后逢人说死生。木叶未空寒鸟聚，海潮欲上曙鸡鸣。政怜此地无惊扰，归梦如何又入城。
宿蔡村夜起
作者：高启
朝代：明

四更鸡叫七星烂，独起开门候天旦。月挂愁边人影低，风惊梦里鸟群散。孤舟嫠妇寒自泣，破屋老农贫屡叹。早飡欲发未遑安，客路飘零正多难。
宿蔡村夜起
作者：高启
朝代：明

四更鸡叫七星烂，独起开门候天旦。月挂愁边人影低，风惊梦里鸟群散。孤舟嫠妇寒自泣，破屋老农贫屡叹。早餐欲发未遑安，客路飘零正多难。
宿蟾公房
作者：高启
朝代：明
体裁：七言绝句

一禽不鸣深树烟，明月下照高僧禅。独开西阁咏清夜，秋河欲堕山苍然。
宿道王兰若
作者：高启
朝代：明
体裁：五言律诗

借榻到僧扉，虽安未是归。暝禽愁雪意，夜筱助风威。灯尽思燃带，衾寒起覆衣。不知孤棹去，明夕更何依。
宿道王兰若
作者：高启
朝代：明

借榻到僧扉，虽安未是归。瞑禽愁雪意，夜筱助风威。烛尽思燃带，衾寒起覆衣。不知孤棹去，明夕更何依。
宿道王兰若
作者：高启
朝代：明

借榻到僧扉，虽安未是归。瞑禽愁雪意，夜筿助风威。烛尽思燃带，衾寒起覆衣。不知孤棹去，明夕更何依。
寄丁二侃
作者：高启
朝代：明
体裁：七言绝句

江头斜日草初曛，目断归鸿隔楚云。旧宅因君相近住，每思家处即思君。
寄丁二侃
作者：高启
朝代：明

江头斜日草初薰，日断归鸿隔楚云。旧日因居相近住，每思家处独思君。
寄云间朱国史尝同宿左掖约至江上见访·其一
作者：高启
朝代：明
体裁：七言绝句

风雪京华忆旧逢，候朝同听凤楼钟。还乡何事翻离阻，春树春云隔九峰。
寄云间朱国史尝同宿左掖约至江上见访·其二
作者：高启
朝代：明
体裁：七言绝句

曾期访旧到江沙，惆怅参差过落花。大树村中休重问，野人求食已移家。
寄余左司
作者：高启
朝代：明
体裁：七言律诗

何处吹愁角一声，大江东岸吕蒙营。天随流水茫茫去，月共长庚耿耿明。敌意有图秋暂息，客魂无定夜还惊。欲陪酾酒楼船座，借问风潮早晚平。
寄余左司
作者：高启
朝代：明

何处吹愁角一声，大江东岸吕蒙营。天随流水茫茫去，月共长庚耿耿明。虏意有图秋暂息，客魂无定夜还惊。欲陪酾酒楼船坐，借问风潮早晚平。
寄倪隐君元镇
作者：高启
朝代：明

名落人间四十年，绿蓑细雨自江天。寒池蕉雪诗人画，午榻茶烟病叟禅。四面荒山高阁外，两株疏柳旧庄前。相思不及鸥飞去，空恨风波滞酒船。
寄家书
作者：高启
朝代：明

底事乡书累日修，路长唯恐有沉浮。还忧得到家添忆，不敢多言客里愁。
寄家书
作者：高启
朝代：明
体裁：七言绝句

底事乡书累自修，路长唯恐有沈浮。还忧得到家添忆，不敢多言客里愁。
寄徐记室
作者：高启
朝代：明
体裁：七言绝句

惆怅江东日暮云，我来君去苦离群。不知此日君思我，还似当时我忆君。
寄杜二进士
作者：高启
朝代：明
体裁：五言律诗

花开寄别离，花落正相思。交谊多年见，乡愁近日知。我方淹上国，君岂老明时。试问江干阁，同登复共谁。
寄永宁丁明府兼简达君先生永宁属洛阳丁近布平盗浚渠之功达君前进士寓其邑
作者：高启
朝代：明
体裁：七言律诗

政成百里自材优，莫厌青袍映白头。盗散山棚城少闭，渠通田浍水多流。陆浑庄上鸡鸣午，缑岭祠前鹤去秋。沽酒更须烦县令，洛中时伴玉川游。
寄沈侯乞猫
作者：高启
朝代：明
体裁：七言绝句

许赠狸奴白雪毛，花阴犹卧日初高。将军内阁元无用，自有床头却鼠刀。
寄沈校理
作者：高启
朝代：明
体裁：五言律诗

风雨清明后，春寒未裌衣。闭门听鸟尽，入寺看花稀。独酌愁难去，相思梦欲飞。艰难宜数见，何事却长违。
寄海昌李使君
作者：高启
朝代：明
体裁：七言律诗

海上波涛夜不惊，使君虽老尚能兵。荒烟白卤家家灶，落日黄冈处处营。人杂岛夷争小市，潮随山雨入孤城。明朝硖石山头路，我欲停车听颂声。
寄熹公
作者：高启
朝代：明
体裁：五言律诗

禅居紫阁阴，欲去问安心。野岸随流曲，山门隐树深。千灯燃雨塔，一磬出风林。想见跏趺处，云多不可寻。
寄王七孝廉乞猫
作者：高启
朝代：明
体裁：古风

鼠类固甚繁，家有偏狡狯。厥质亦陋微，朋聚工造怪。舞庭欲呈妖，凭社期免败。馋同善饭颇，暴比横行哙。仓偷自诧肥，穴窜宁辞隘。唯思淮南举，不悟河东戒。嗟余守穷僻，有屋如敝廨。公然肆相欺，远告来别界。嘐嘐鸣橐频，窣窣缘幕快。伺暗忌灯然，闻腥喜餐餲。空床印凝尘，高壁隤堕块。核遗槃果亡，汁覆罂齑坏。轰霆骇怒斗，急雨疑流嘬。书残费补妆，裀涴烦烘晒。入厕客惊吁，守舍奴忧诫。岂无老乌圆，昔壮今何惫。不修司捕职，垂头象瘖瞆。难求许迈符，莫具张汤械。寻蹊漫设机，薰隧徒吹韛。遂令不眠人，中夜长抑噫。君家产衔蝉，许赠不以卖。愿得纵驱擒，净若刈菅蒯。尽杀岂匪仁，去害容少懈。高枕幸无苦，君惠当再拜。
寄衣曲·其一
作者：高启
朝代：明
体裁：乐府曲辞

郎寒甚妾寒，持衣向灯泣。不是手缝迟，绵多针线涩。
寄衣曲·其二
作者：高启
朝代：明
体裁：乐府曲辞

赐袍非不煖，妾制称郎身。寄去龙堆远，端愁到已春。
寄钱塘方员外
作者：高启
朝代：明
体裁：七言律诗

寻常此别事难同，不意音书得再通。君病尚留多难后，我吟方向乱愁中。残烟废郭山犹在，落日空城岁欲穷。借问西湖旧梅树，如今还剩几多丛。
寄钱塘诸故人
作者：高启
朝代：明
体裁：五言律诗

年少客名都，狂游每共呼。荷深筝在舫，竹静矢鸣壶。明月潮千里，残阳雨半湖。故人能念否，欢意近来无。
寄题内弟周思敬野人居
作者：高启
朝代：明
体裁：七言律诗

野人何处是幽栖，闻在天随旧宅西。半屋图书春落蠹，一村花柳昼鸣鸡。分泉自给烹茶水，待雨惟耕种药畦。日暮扁舟欲相访，恐惊鸥鸟过前溪。
寄题安庆城楼
作者：高启
朝代：明
体裁：七言律诗

层构初成百战终，凭高应喜楚氛空。山随粉堞连云起，江引清淮与海通。远客帆樯秋水外，残兵鼓角夕阳中。时清莫问英雄事，回首长烟灭去鸿。
寄题崇明学宫天心水卣轩
作者：高启
朝代：明
体裁：五言律诗

夜气虚明际，斋宫息众喧。咏馀风度瑟，坐久月当轩。云尽无留翳，池清有活源。心知此时意，欲论竟何言。
寄题张著作青山隐居
作者：高启
朝代：明
体裁：七言律诗

霞映青山似赤城，归栖闻已谢时名。半湖残雨收虹影，几树斜阳带鸟声。竹下逢僧投杖揖，萝间候客抱琴行。平生应笑王夷甫，末路方言少宦情。
寄题鄞县青山寺钟秀楼
作者：高启
朝代：明
体裁：古风

东湖秀可揽，造化夙所聚。闻有释子居，云中搆层宇。刹出辨远岑，帆回识修渚。鸟外月上海，虹边树含雨。愿言此登眺，去作逃禅侣。西崦暮钟时，凭阑共僧语。
寒夜与家人坐语忆客中时
作者：高启
朝代：明

茅屋夜灯青，竹庭寒雪白。不对室中人，依然去年客。
寒夜与家人坐语忆客中时
作者：高启
朝代：明
体裁：五言绝句

茶屋夜灯青，竹庭寒雪白。不对室中人，依然去年客。
寒夜吟
作者：高启
朝代：明

月下冻痕生绿井，隔林霜片飞无影。树枝风息转迎寒，愁人如鸟栖未安。夜短夜长应独觉，荧荧残烛呜呜角。
寒夜逢徐七
作者：高启
朝代：明
体裁：七言绝句

松下柴门密雪封，故人惊喜夜相逢。明朝归棹还当别，莫听枫桥寺里钟。
寒泉
作者：高启
朝代：明
体裁：古风

远落丛峰间，平流盘石上。月照欲成潭，风吹不生浪。声兼寒叶下，色映秋苔涨。野客照羸颜，曾来倚筇杖。
寒泉（在支硎山）
作者：高启
朝代：明

远络丛峰间，平流盘石上。月照欲成潭，风吹不生浪。声兼寒叶下，色映秋苔涨。野客照羸颜，曾来倚筇杖。
寒食逢杜贤良饮
作者：高启
朝代：明
体裁：七言绝句

杨柳无烟江水长，邻家风雨杏饧香。逢君共把金陵酒，忘却今朝在异乡。
寒食逢杜贤良饮
作者：高启
朝代：明

杨柳无烟江水长，邻家风雨杏饧香。逢君共把金陵酒，忙却今朝在异乡。
寓天界寺
作者：高启
朝代：明
体裁：五言律诗

雨过帝城头，香凝佛界幽。果园春乳雀，花殿午鸣鸠。万履随钟集，千灯入镜流。禅居容旅迹，不觉久淹留。
寓天界寺雨中登西阁
作者：高启
朝代：明
体裁：古风

片云出钟山，阴满江东晓。幽人阁上寒，风雨啼莺少。红尘禁陌净，绿树层城绕。不为怨春徂，离怀自忧悄。
寓感·其一
作者：高启
朝代：明
体裁：古风

天旋海水运，日月驰奔辉。不知此往来，伊谁斡其机。谅由任元气，推迁不能违。人生处宇内，行止无定依。唯当乘大化，逍遥随所归。
寓感·其七
作者：高启
朝代：明
体裁：古风

大道本夷直，末路生险巇。杯酒出肺肝，须臾起相疑。田鼢排窦婴，赵高诬李斯。倾挤不少假，权宠实菑基。凿井当得泉，种桑会成丝。祸福皆自致，天道信难欺。出亡无所舍，千载使人悲。
寓感·其三
作者：高启
朝代：明
体裁：古风

盛衰迭乘运，天道果谁亲。自古争中原，白骨遍荆榛。乾坤动杀机，流祸及蒸民。生聚亦已艰，一朝忽胥沦。阳和既代序，严霜变肃晨。大运有自然，彼苍非不仁。咄咄堪叹嗟，沧溟亦沙尘。
寓感·其九
作者：高启
朝代：明
体裁：古风

揽辔登太行，遥望洛北州。崤函正西峙，黄河复东流。百城无遗堵，云烟莽相缪。朝作冠盖场，暮为狐兔丘。昔人争此地，干戈迭相雠。当其得意时，连陌拥鸣驺。百年奄忽尽，魂魄空来游。曷见采芝叟，冥栖无所求。
寓感·其二
作者：高启
朝代：明
体裁：古风

鸡鸣一警旦，阳乌已东升。群动纷自起，各欲赴其生。饥蠖土中出，栖禽林外惊。苍蝇一何微，翾薨亦飞鸣。人生信多故，安得免营营。
寓感·其二十
作者：高启
朝代：明
体裁：古风

鸿鹄横四海，鹪鹩恋蓬榛。长松凌风烟，小草亦自春。各禀造化育，逍遥适其真。无将赫赫者，下比栖栖人。
寓感·其五
作者：高启
朝代：明
体裁：古风

丛兰生路隅，馥馥有奇香。路隅多行人，采掇成摧伤。深林虽幽独，秋至霭馀芳。托根在得所，君子蹈其常。
寓感·其八
作者：高启
朝代：明
体裁：古风

志士徇功业，贪夫诧轻肥。亦有逃群子，矫矫与时违。彼此更共笑，不知谁是非。达人体自然，出处两忘机。浮云游天表，舒卷有馀辉。
寓感·其六
作者：高启
朝代：明
体裁：古风

蚩蚩此群氓，几人出其俦。谁云抱智虑，乃足资劳忧。晨秣思远骋，宵披务穷搜。怀古复慨今，百念纷相投。胶扰得丧间，若与方寸仇。安知广成子，冥卧昆崙丘。无营亦无想，八表独神游。
寓感·其十
作者：高启
朝代：明
体裁：古风

桃李初不语，凤凰岂长喧。末俗矜辩议，穷口祸之源。所以国武子，杀身由尽言。妙哉无为训，默默道斯存。
寓感·其十一
作者：高启
朝代：明
体裁：古风

人言异草木，不若松柏寿。欲于百年间，辛苦图不朽。形质天所畀，名姓吾自取。形名两未立，悲我竟何有。不能知我先，奚暇恤我后。遗臭与流芳，冥然付杯酒。
寓感·其十七
作者：高启
朝代：明
体裁：古风

达人贵全生，外物等秋草。顾此七尺躯，即为万金宝。昧者营所嗜，弃捐不待老。岂无室中资，他人是来保。何如饵金液，长令鬓颜好。
寓感·其十三
作者：高启
朝代：明
体裁：古风

驽马放田野，志本在丰草。偶遇执策人，驱上千里道。顾非乘黄姿，岂足辱君皂。负重力不任，哀鸣望穹昊。奈何相逢者，犹羡羁络好。
寓感·其十九
作者：高启
朝代：明
体裁：古风

南山多浮云，北山有高树。因风暂来依，风回复飞去。兄弟满四海，几人此相遇。握手交百欢，分襟滋千虑。踪迹不可常，无为嗟去住。
寓感·其十二
作者：高启
朝代：明
体裁：古风

裋褐乘荜辂，狐裘驾文车。西门与北宫，穷达一何殊。彼达矜已智，此穷愧身愚。东郭发至言，两惑各以袪。厚薄有定命，巧拙果谁欤。归卧掩蓬室，道存何所吁。
寓感·其十五
作者：高启
朝代：明
体裁：古风

踯躅远游子，驱车上高山。高山多陇坂，悲哉路何艰。其颠摩苍穹，欲上不可攀。日暮牛力疲，前征未能閒。双轮忽中摧，一堕深谷间。引领望黄鹄，失路何当还。
寓感·其十八
作者：高启
朝代：明
体裁：古风

千秋取丞相，一语悟君衷。长孺多谠言，白头摈居东。人命有通塞，主听无违从。失如鱼去波，得若云遇龙。会合感冥相，佳期谅难逢。卞生未闻道，无事涕沾胸。
寓感·其十六
作者：高启
朝代：明
体裁：古风

蜀琴有奇纹，本是枯桐枝。一弹舞鸾鹤，再弹下灵祗。曾持荐黄帝，云中奏咸池。弃置久不调，流尘被朱丝。终焉含妙响，未始有成亏。
寓感·其十四
作者：高启
朝代：明
体裁：古风

颓阳在川上，玄蝉夕鸣悲。袅袅风起波，翻翻叶辞枝。旷望天宇内，泬寥此何时。朱火已盈谢，清商届其期。览镜忽自嗟，绿鬓生素丝。万物有荣悴，造化岂吾私。
寓感·其四
作者：高启
朝代：明
体裁：古风

美女生贫家，光艳人未识。远聘入楚宫，扬蛾欲倾国。朝游琼台上，夕侍金舆侧。奉欢拟千龄，秋风失颜色。衔恩归永巷，贞意徒寂默。高高天上星，堕作水底石。人事尽如斯，推移叹何极。
对园柳
作者：高启
朝代：明
体裁：古风

依依客园柳，来时未堪折。今看夏条长，上有新蝉咽。芳序惜推迁，佳人念离别。秋风莫遽起，旅思方骚屑。
对梨花
作者：高启
朝代：明

素香寂寞野亭空，不似秋千院落中。卧对一枝愁病酒，清明今日雨兼风。
对梨花
作者：高启
朝代：明
体裁：七言绝句

素香寂寞野亭空，不似鞦韆院落中。卧对一枝愁病酒，清明今日雨兼风。
寺中早秋
作者：高启
朝代：明
体裁：古风

秋风入寺早，孤客惊离索。斜日数虫悬，槐花雨馀落。砧声起废苑，簟色凄高阁。独怜明镜中，玄鬓犹如昨。
寻照公
作者：高启
朝代：明
体裁：古风

远寻林下僧，不识林下路。隔云孤磬响，因到翻经处。相对竟忘言，夕阳在祗树。
寻胡隐者
作者：高启
朝代：明
体裁：诗

渡水复渡水，看花还看花。春风江上路，不觉到君家。
封建亲王赐百官宴
作者：高启
朝代：明
体裁：五言排律

汉运初兴日，周藩并建年。辨方分社土，当陛列宫县。上相传金册，中官辟绮筵。誓期山作砺，恩泻酒如川。仙李千枝茂，天潢几派连。百僚咸醉喜，拜舞赤墀前。
射柳
作者：高启
朝代：明
体裁：五言律诗

风煖画旗张，将军集射场。马骄嫌辔急，人勇喜弓强。但见青条折，那知白羽翔。三军欢笑处，巧中胜穿杨。
射鸭词
作者：高启
朝代：明

射鸭去，清江曙。
射鸭返，回塘晚。
秋菱叶烂烟雨晴，鸭群未下媒先鸣。
草翳低遮竹弓彀，水冷田空鸭多瘦。
行舟莫来使鸭惊，得食忘猜正相斗。
觜唼唼，毛暐暐，潜机一发那得知。
射鸭词
作者：高启
朝代：明

射鸭去，清江曙。射鸭返，回塘晚。秋菱叶烂烟雨晴，鸭群未下媒先鸣。草翳低遮竹弓彀，水冷田空鸭多瘦。行舟莫来使鸭惊，得食忘猜正相斗。觜唼唼，毛炜炜，潜机一发那得知。
将军行
作者：高启
朝代：明
体裁：乐府曲辞

将军结发从鞍马，新领前军号横野。面谩不数屠狗儿，负勇曾擒射雕者。狼星扫天芒角斜，大旗猎猎吹风沙。黄金倾尽养部曲，匈奴未灭何为家。前日贤王五千骑，直入朝那杀边吏。天子初闻怒赫然，出师誓夺河南地。五营材官元自多，诏书未须徵七科。已御明堂推画毂，还开武库授彫戈。灞陵原头军晚发，北出云中与高阙。单于一夜六骡逃，大漠无人唯汉月。塞下从兹烽火稀，朝臣共贺震皇威。人生宁似功成乐，白日长安鼓吹归。
将往海上舟行值雨投僧舍
作者：高启
朝代：明
体裁：古风

沙响闻雨来，中途生旅愁。遥寻晚林磬，暂驻寒塘舟。窗下一僧老，竹间诸鸟幽。谁言阻远去，翻使得佳游。
将赴金陵始出阊门夜泊·其二
作者：高启
朝代：明
体裁：七言绝句

烟月笼沙客未眠，歌声灯火酒家前。如何才出阊门宿，已似秦淮夜泊船。
将赴金陵始出阊门夜泊二首
作者：高启
朝代：明

乌啼霜月夜寥寥，回首离城尚未遥。正是思家起头夜，远钟孤棹宿枫桥。烟月笼沙客未眠，歌声灯火酒家前。如何才出阊门外，已似秦淮夜泊船。
将赴金陵始出阊门夜泊（二首）
作者：高启
朝代：明
体裁：七言绝句

乌啼霜月夜寥寥，回首离城尚未遥。正是思家起头夜，远钟孤棹宿枫桥。
将赴金陵始出阊门夜泊（二首）
作者：高启
朝代：明

烟月笼沙客未眠，歌声灯火酒家前。如何才出阊门外，已似秦淮夜泊船。
将进酒
作者：高启
朝代：明

君不见陈孟公，一生爱酒称豪雄。君不见扬子云，三世执戟徒工文。得失如今两何有，劝君相逢且相寿。试看六印尽垂腰，何似一卮长在手。莫惜黄金醉青春，几人不饮身亦贫。酒中有趣世不识，但好富贵亡其真。便须吐车茵，莫畏丞相嗔。桃花满溪口，笑杀醒游人。丝绳玉缸酿初熟，摇荡春光若波绿。前无御史可尽欢，倒著锦袍舞鸊鹆。爱妾已去曲池平，此时欲饮焉能倾。地下应无酒垆处，何苦寂寞孤平生。一杯一曲，我歌君续。明月自来，不须秉烛。五岳既远，三山亦空。欲求神仙，在杯酒中。
将进酒·君不见陈孟公
作者：高启
朝代：明

君不见陈孟公，一生爱酒称豪雄。君不见扬子云，三世执戟徒工文。得失如今两何有，劝君相逢且相寿。试看六印尽垂腰，何似一卮长在手。莫惜黄金醉青春，几人不饮身亦贫。酒中有趣世不识，但好富贵亡其真。便须吐车茵，莫畏丞相嗔。桃花满溪口，笑杀醒游人。丝绳玉缸酿初熟，摇荡春光若波绿。前无御史可尽欢，倒著锦袍舞？鹆。爱妾已去曲池平，此时欲饮焉能倾。地下应无酒垆处，何苦寂寞孤平生。一杯一曲，我歌君续。明月自来，不须秉烛。五岳既远，三山亦空。欲求神仙，在杯酒中。
小长干曲
作者：高启
朝代：明

郎采菱叶尖，妾采荷叶圆。石城愁日暮，各自拨归船。
少年行二首
作者：高启
朝代：明

官侍长杨拜夕郎，况凭内宠在椒房。赐金十万身无用，乞作胡姬一日妆。下直平明出禁门，笑提博局伴王孙。宝刀不敢将输却，明日沙场欲报恩。
少年行二首·其一
作者：高启
朝代：明
体裁：乐府曲辞

官侍长杨拜夕郎，况凭内宠在椒房。赐金十万身无用，乞作胡姬一日妆。
少年行二首·其二
作者：高启
朝代：明

下直平明出禁门，笑提博局伴王孙。宝刀不敢将输却，明日沙场欲报恩。
尝蒲萄酒歌
作者：高启
朝代：明
体裁：古风

西域几年归使隔，汉宫遗种秋萧瑟。谁将马乳压瑶浆，远饷江南渴吟客。赤霞流髓浓无声，初疑豹血淋银罂。吴都不数黄柑酿，隋殿虚传玉薤名。闻道轮台千里雪，猎骑弓弦冻皆折。试唱羌歌劝一觞，毡房夜半天回热。绝味今朝喜得尝，犹含风露万珠香。床头如能有五斗，不将轻博凉州守。
尧峰院
作者：高启
朝代：明
体裁：五言律诗

尧帝何年到，名犹在此峰。岩留千尺井，寺废两时钟。僧出因寻菌，人来为看松。白云深洞里，闻有听经龙。
尹明府所藏徐熙嘉蔬图
作者：高启
朝代：明
体裁：古风

少贱习圃事，种蔬每盈畴。深根閟玄冬，老叶凌素秋。采撷风露馀，山庖足嘉羞。故园经乱后，蔓草日已稠。野水流畦间，虫声暮啁啾。披图似见之，恻怆起我愁。食肉岂无人，斯世谁与谋。君多恤民意，毋忽岁馑忧。
屏居
作者：高启
朝代：明
体裁：五言律诗

饮水依道者，心清无众喧。幽花落半树，疏雨过荒园。看山易云夕，寻涧偶穷源。欲喻静中趣，居然忘我言。
山中别宁公归西坞
作者：高启
朝代：明

一上香台看落晖，沙村孤树晚依依。老僧不出青山寺，只有钟声送客归。
山中别宁公归西坞
作者：高启
朝代：明
体裁：七言绝句

一上香台看落晖，沙村孤树晚依微。老僧不出青山寺，只有钟声送客归。
山中夜行
作者：高启
朝代：明
体裁：五言绝句

登陇日已沈，出谷月初上。夜行畏虎闻，无奈车声响。
山中春晓听鸟声
作者：高启
朝代：明
体裁：七言绝句

子规啼罢百舌鸣，东窗卧听无数声。山空人静响更切，月落杏花天未明。
山寺冒雨还西郭
作者：高启
朝代：明

栗叶翻翻满寺秋，出门风雨未全收。自惭骑马非闲客，可是山僧不解留。
山寺冒雨还西郭
作者：高启
朝代：明
体裁：七言绝句

粟叶翻翻满寺秋，出门风雨未全收。自惭骑马非閒客，可是山僧不解留。
山行
作者：高启
朝代：明
体裁：五言绝句

欲访山中人，未识山中路。茅屋漏疏林，苍苍但烟雾。
岁暮
作者：高启
朝代：明
体裁：五言绝句

已嗟求道晚，复省济时难。碌碌成何事，天涯又岁阑。
岳王坟
作者：高启
朝代：明

大树无枝向北风，千年遗恨泣英雄。班师诏已成三殿，射虏书犹说两宫。每忆上方谁请剑，空嗟高庙自藏弓。栖霞岭上今回首，不见诸陵白雾中。
岳王墓
作者：高启
朝代：明
体裁：七言律诗

大树无枝向北风，千年遗恨泣英雄。班师诏已来三殿，射敌书犹说两宫。每忆上方谁请剑，空嗟高庙自藏弓。栖霞岭上今回首，不见诸陵白露中。
左掖作
作者：高启
朝代：明
体裁：七言绝句

小殿珠帘散柳丝，东宫初退讲筵时。不材未敢修封事，把笔閒题应教诗。
左掖作
作者：高启
朝代：明

小殿珠帘散柳丝，东宫初退讲筵时。不材未敢修封事，把笔闲题应教诗。
巨然小景
作者：高启
朝代：明
体裁：七言绝句

隔溪山阁映秋开，坐久钟声度水来。遥指石桥村树杪，一僧归处是天台。
巫山高
作者：高启
朝代：明
体裁：乐府曲辞

巴江西上巫峡深，奇峰十二江之阴。阳云高台不可寻，但见丹枫碧树攒幽林。昔闻瑶姬在其下，月为环玦风为襟。空山久独居，偶感襄王心。楚宫閟秋梦，彷佛来同衾。神仙会遇当有道，岂效世俗成荒淫。千秋遗赋应多恨，暮雨萧萧猿自吟。
己酉初度
作者：高启
朝代：明
体裁：七言绝句

风雨空斋诵蓼莪，今年初度客中过。人生七十寻常寿，未过还怜一半多。
师子林十二咏 其二 含晖峰
作者：高启
朝代：明

演漾弄晴晖，江山秋敛霏。我吟康乐句，日暮澹忘归。
师子林十二咏 其六 问梅阁
作者：高启
朝代：明

问春何处来，春来在何许？月堕花不言，幽禽自相语。
师子林十二咏 其十一 小飞虹
作者：高启
朝代：明

初看卧波影，应恐雨崇朝。过涧寻师去，端如度石桥。
师子林十二咏 其十二 大石屋
作者：高启
朝代：明

浑沌复轮囷，全无斧凿纹。门临五湖水，坐纳四山云。
师子林十二咏 其四 立雪堂
作者：高启
朝代：明

堂前参未退，立到雪深时。一夜山中冷，无人祇自知。
师子林十二咏·师子峰
作者：高启
朝代：明

风生百兽低，欲吼空山夜。疑是天目岩，飞来此山下。演漾弄晴晖，江山秋敛霏。我吟康乐句，日暮澹忘归。堂前参未退，立到雪深时。一夜山中冷，无人祇自知。夕卧白云合，朝起白云开。惟有心长在，不随云去来。问春何处来，春来在何许？月堕花不言，幽禽自相语。清阴护燕几，中有忘言客。人来问不应，笑指庭前柏。一镜寒光定，微风吹不波。更除荷芰影，放取月明多。圆甃夏生冰，光涵数星冷。窗有定中僧，休牵辘轳绠。翠雨落经床，林鸠午鸣后。笋出恐人来，编篱遮谷口。初看卧波影，应恐雨崇朝。过涧寻师去，端如度石桥。浑沌复轮囷，全无斧凿纹。门临五湖水，坐纳四山云。
师子林池上观鱼
作者：高启
朝代：明
体裁：古风

穿蒲尾独掉，唼蘋口群仰。波平没见痕，池静跳闻响。渔罛已免捕，僧盂每分养。落日意无惊，识我临流赏。
师山周君客濠上思归未得因画旧隐图求余赋诗
作者：高启
朝代：明
体裁：五言律诗

几年留客舍，千里念家山。得向图中见，犹胜梦里还。菊畦经雨废，薜屋带云关。楚奏无穷意，相忘赖此间。
干将墓
作者：高启
朝代：明
体裁：古风

干将善铸剑，剑成终杀身。吴伯亦遂亡，神物岂不神。始知服诸侯，威武不及仁。徒劳冶金铁，精光动星辰。莫邪应同埋，荒草千古春。青蛇冢间出，犹欲恐耕人。
幻住精舍寻梅
作者：高启
朝代：明
体裁：古风

郭西雪后寻僧院，短竹穿沙水如练。梅花有待我来催，十日春寒未开遍。忽思前日渡江水，夜解征帆宿山县。偶逢一树在官廨，为写新诗冰满砚。关山梦别今五年，缟袂谁家月中见。自惭丧乱尚飘泊，泪眼如看故人面。黄昏酒醒逐寒影，绕树千回意无倦。南枝北枝乱如雪，未许东风吹一片。名园桃李尽荆榛，空谷独开君莫怨。重来省视两何如，惆怅归时有馀恋。
幼文约余与止仲同宿士明鹤瓢山房为试茶之会余既入郭而幼文已归山中士明亦往海上止仲复以事不赴士明侄元脩留余夜话因赋是诗以书耿耿
作者：高启
朝代：明
体裁：古风

道人出未归，高士来复去。试茗失幽期，寒斋成独住。冰生洗药池，风动悬瓢树。赖有阿咸贤，玄谈到天曙。
广陵孙孝子爱日堂
作者：高启
朝代：明
体裁：古风

昔自中原兵甲动，志士忧时久心痛。千村杀戮鸡犬无，骨肉谁家保相共。扬州受祸闻最深，徒恃坚城铁为瓮。城中义丁一百万，坐委沟溪不成用。至今草长髑髅台，月黑精灵尚哀恸。君时负亲独窜匿，何异网鱼逢脱纵。远道秋风旧橐空，长江暮雨孤帆重。朅来吾乡今十年，孝友争传比张仲。虽嗟故里未能归，却喜新堂还可奉。尽欢惟啜小人羹，致养宁须大官俸。只愁老景苦骎骎，羲驭西驰疾飞鞚。昼看花影愿迟移，晚听角声惊早弄。长绳未解系飞乌，每计馀年忧且恐。嗟余少已失庭闱，宰木乱来无地种。欲娱朝夕难再得，谁惜流光去如梦。自惭不及君庆多，洒泪蓼莪空废诵。寸心犹愿时早平，重为河清作歌颂。万国同看化日长，生能养亲死能送。
床屏山水图歌
作者：高启
朝代：明
体裁：古风

画工知余爱青山，久堕尘网无由还。故将列岫写屏障，使我卧起于其间。从此长如宿清境，枕上分明见峰岭。炉烟晓入帐中飞，拥被惊和白云冷。丹崖碧树层层开，江雨远逐孤帆来。就中楼阁是何处，彷佛神女巫阳台。楚山修竹潇湘水，似有清猿忽啼起。江南千里梦游归，半床落月高堂里。
庐山
作者：高启
朝代：明

骑马幽幽度岭迟，老僧不识使君谁。门开红叶林中寺，泉浸青山石上池。残果已收猿食少，枯松欲折鹤巢危。壁间不用题名字，无数苍苔没旧碑。
废宅芍药
作者：高启
朝代：明
体裁：七言绝句

昔年花发要人催，今日无人花自开。犹有园丁怜国色，时容閒客借看来。
废宅芍药
作者：高启
朝代：明

昔年花发要人催，今日无人花自开。犹有园丁怜国色，时容闲客借看来。
废宅行
作者：高启
朝代：明
体裁：古风

鸣珂坊里将军第，列戟齐收朱户闭。里媪逢人说旧时，有庐被夺广园池。今年没入官为主，散尽堂中义宅皃。厨烟久断无粱肉，群鼠饥来入邻屋。官封未与别人居，日日闲苔雨添绿。曲阁深沉接后房，画屏生色暗无光。寻常不敢偷窥处，守卒时来拾坠珰。春风多少奇花树，又有豪家移得去。
廉上人水竹居
作者：高启
朝代：明
体裁：七言律诗

水西分土一袈裟，拄杖敲门竹满家。埽石安禅无落叶，过溪送客有浮槎。龙吟夜应潮生海，鸟过寒惊月在沙。林下本来参玉板，不须更煮赵州茶。
廿四日雨中夜坐·其一
作者：高启
朝代：明
体裁：五言律诗

不兴贫后叹，每动醉中吟。涉难知天意，居閒长道心。雁声随雨到，鬓色与年侵。独想平生事，萧然坐夜深。
廿四日雨中夜坐·其二
作者：高启
朝代：明
体裁：五言律诗

身退惟宜静，谋疏且任真。楼空三日雨，书乱一床尘。丘陇多良友，江湖独放臣。莫嗟年景暮，转眼是新春。
开元寺石钵
作者：高启
朝代：明
体裁：七言律诗

宝石当年琢帝青，浮波不异木杯轻。传灵已历乾陀国，乞食曾来舍卫城。渔父得时初洗献，法王在日每擎行。寺僧见客休频出，恐有藏龙此内惊。
张山人见访留宿草堂
作者：高启
朝代：明

夕阳欲没静沙墟，喜子能来慰索居。生事萧条惭客里，交情契阔叹兵余。买鱼急唤临江艇，炊黍深开映竹厨。屈指故人能几在，莫辞同醉卧田庐。
张山人见访留宿草堂
作者：高启
朝代：明
体裁：七言律诗

夕阳欲没静沙虚，喜子能来慰索居。生事萧条惭客里，交情契阔叹兵馀。买鱼急唤临江艇，炊黍深开映竹厨。屈指故人能几在，莫辞同醉卧田庐。
张节妇
作者：高启
朝代：明
体裁：古风

谁言妾有夫，中路弃妾身先殂。谁言妾无子，侧室生儿与夫似。儿读书，妾辟纑，空房夜夜闻啼乌。儿能成名妾不嫁，良人瞑目黄泉下。
归吴至枫桥
作者：高启
朝代：明

遥看城郭尚疑非，不见青山旧塔微。官秩加身应谬得，乡音到耳是真归。夕阳寺掩啼乌在，秋水桥空乳鸭飞。寄语里闾休复羡，锦衣今已作荷衣。
归吴至枫桥
作者：高启
朝代：明
体裁：七言律诗

遥看城郭尚疑非，不见青山旧塔微。官秩加身应谬得，乡音到耳是真归。夕阳寺掩啼乌在，秋水桥空乳鸭飞。寄语里阎休复羡，锦衣今已作荷衣。
归鸦
作者：高启
朝代：明

哑哑噪夕辉，争宿不争飞。未逐冥鸿去，长先野鹤归。荒村流水远，古戍淡烟微。借问寒林树，何枝最可依。
当垆曲
作者：高启
朝代：明
体裁：五言律诗

光艳动春朝，妆成映洛桥。钱多自解数，筝涩未能调。花如秦苑好，酒比蜀都饶。深谢诸年少，来沽不待要。
征妇怨
作者：高启
朝代：明
体裁：古风

良人不愿封侯印，虎符远发当番阵。几夜春闺恶梦多，竟得将军军覆信。身没犹存旧战衣，东家火伴为收归。妾生不识边庭路，寻骨何由到武威。纸幡剪得招魂去，只向当时送行处。
待月词
作者：高启
朝代：明
体裁：乐府曲辞

漏板敲愁夜惊冷，露井桃花湿无影。海风吹星销碧烟，羿妃妆迟镜未悬。素鸾不来桂香死，云外紫篁呼梦起。琼楼欲开天半红，徘徊望拜娥池东。兰闺未返灯寒后，恰似前宵待郎久。
待渡
作者：高启
朝代：明
体裁：五言绝句

渡子未回舟，立傍沙头树。天寒雪欲来，莫滞人归去。
徐博士爱日堂
作者：高启
朝代：明
体裁：古风

曜灵趣颓运，忽去不待人。壮者亦恐衰，况乃头白亲。心长景苦短，何由尽欢忻。当朝遂虑夕，在夜俄惊晨。无绳系飞乌，使之少逡巡。置酒上高堂，为乐且及辰。此日诚可惜，此意良难伸。安得延年术，为亲保长春。
徐山人别墅
作者：高启
朝代：明

茶香孤墅发，竹色四邻分。扫地侵虫字，开窗散鸟群。树凉池过雨，苔润石生云。我出无车马，偏宜访隐君。
徐记室谪钟离归后同登东丘亭
作者：高启
朝代：明

同上高亭一赋诗，喜逢君是谪归时。不然此日登临处，应望天涯有远思。
徐记室贲北归见访南渚复送还城
作者：高启
朝代：明

初辞楚泽到吴村，访旧嗟君古道存。欲治匆匆归后计，难留款款坐中论。雪迟似让梅先白，月早如愁树已昏。此别终非前别远，孤舟江上莫销魂。
徐隐君陋居
作者：高启
朝代：明
体裁：古风

修途息往驾，环堵老所依。萧条穷巷中，故人亦来稀。交交风雨侵，翳翳蓬藋围。局促不苟厌，暂出复来归。名都列飞甍，焕耀朝日辉。爽垲岂不慕，终忧蹈危机。心舒体自适，道在愿无违。兹焉乐饮水，回贤良可希。
得亡友同记室在系所诗次韵
作者：高启
朝代：明

拟出罝罗再卜邻，死生俄判两吟身。百年岂料逢今日，四海何由见此人。吴地有园花已尽，楚山无冢草空春。一篇幽愤时时读，风雨寒灯夜独亲。
得亡友周记室在系所诗次韵
作者：高启
朝代：明
体裁：七言律诗

拟出罝罗再卜邻，死生俄判两吟身。百年岂料逢今日，四海何由见此人。吴地有园花已尽，楚山无冢草空新。一篇幽愤时时读，风雨寒灯夜独亲。
得家书
作者：高启
朝代：明

未读书中语，忧怀已觉宽。灯前看封箧，题字有平安。
得家兄在远消息·其一
作者：高启
朝代：明
体裁：五言绝句

家将远人信，复报远人知。世乱书难得，开缄胜见时。
得家兄在远消息·其三
作者：高启
朝代：明
体裁：五言绝句

岁晚各离家，怜兄去路赊。书来约归近，同看故园花。
得家兄在远消息·其二
作者：高启
朝代：明
体裁：五言绝句

几日看回雁，今朝尺素开。应知在天末，亦望弟书来。
得家兄在远消息·其四
作者：高启
朝代：明
体裁：五言绝句

江上有归舟，传兄在石头。知安虽暂喜，念远更成愁。
得故人书知未入京因寄
作者：高启
朝代：明

曾约春深到凤台，君今不到只书来。满椷离恨床头放，一度相思一展开。
得故人书知未入京因寄
作者：高启
朝代：明
体裁：七言绝句

曾约春深到凤台，君今不到只书来。满缄离恨床头放，一度相思一展开。
得袁卿书知赴湖广
作者：高启
朝代：明
体裁：七言绝句

闻君去岁客升州，近得书来却倍愁。自说去程今又远，望乡应上武昌楼。
御沟
作者：高启
朝代：明
体裁：七言律诗

春含禁柳绿相和，萦贯天津若绛河。派出宫墙流叶断，源通灵沼跃鱼多。曲迂月下龙舟转，清照云间雉扇过。行客何须问深浅，长流不尽似恩波。
御沟观鹅
作者：高启
朝代：明
体裁：古风

白雪泛金塘，群翻动曙光。危栖翘独趾，乱唼引修吭。池中鹄可并，廷内鹭难行。自怜观咏者，江湖兴未忘。
微恙江馆夜作
作者：高启
朝代：明
体裁：五言律诗

寒灯坐江馆，愁逼岁阑珊。苦恨应催老，微疴似忌閒。鸡前星列屋，雁外月临湾。明日将求药，身犹懒入关。
忆昨行寄吴中诸故人
作者：高启
朝代：明

忆昨结交豪侠客，意气相倾无促戚。十年离乱如不知，日费黄金出游剧。狐裘蒙茸欺北风，霹雳应手鸣雕弓。桓王墓下沙草白，仿佛地似辽城东。马行雪中四蹄热，流影欲追飞隼灭。归来笑学曹景宗，生击黄獐饮其血。皋桥泰娘双翠蛾，唤来尊前为我歌，白日欲没奈愁何。回潭水绿春始波，此中夜游乐更多。月出东山白云里，照见船中笛声起。惊鸥飞过片片轻，有似梅花落江水。天峰最高明日登，手接飞鸟攀危藤。龙门路黑不可上，松风吹灭岩中灯。众客欲归我不能，更度前岭缘崚嶒。远携茗器下相候，喜有白首楞伽僧。馆娃离宫已为寺，香径无人欲愁思。醉题高壁墨如鸦，一半欹斜不成字。夫差城南天下稀，狂游累日忘却归。座中争起劝我酒，但道饮此无相违。自从飘零各江海，故旧如今几人在。荒烟落日野乌啼，寂寞青山颜亦改。须知少年乐事偏，当饮岂得言无钱。我今自算虽未老，豪健已觉难如前。去日已去不可止，来日方来犹可喜。古来达士有名言，只说人生行乐耳。
忆昨行寄吴中诸故人
作者：高启
朝代：明

忆昨结交豪侠客，意气相倾无促戚。十年离乱如不知，日费黄金出游剧。狐裘蒙茸欺北风，霹雳应手鸣雕弓。桓王墓下沙草白，仿佛地似辽城东。马行雪中四蹄热，流影欲追飞隼灭。归来笑学曹景宗，生击黄獐饮其血。皋桥泰娘双翠蛾，唤来尊前为我歌，白日欲没奈愁何。回潭水绿春始波，此中夜游乐更多。月出东山白云里，照见船中笛声起。惊鸥飞过片片轻，有似梅花落江水。天峰最高明日登，手接飞鸟攀危藤。龙门路黑不可上，松风吹灭岩中灯。众客欲归我不能，更度前岭缘崚嶒远携茗器下相候，喜有白首楞伽僧。馆娃离宫已为寺，香径无人欲愁思。醉题高壁墨如鸦，一半欹斜不成字。夫差城南天下稀，狂游累日忘却归。座中争起劝我酒，但道饮此无相违。自从飘零各江海，故旧如今几人在。荒烟落日野乌啼，寂寞青山颜亦改。须知少年乐事偏，当饮岂得言无钱。我今自算虽未老，豪健已觉难如前。去日已去不可止，来日方来犹可喜。古来达士有名言，只说人生行乐耳。
忆远曲
作者：高启
朝代：明
体裁：古风

扬子津头风色起，郎帆一开三百里。江桥水栅多酒垆，女儿解歌山鹧鸪。武昌西上巴陵道，闻郎处处经过好。樱桃熟时郎不归，客中谁为缝春衣。陌头空问琵琶卜，欲归不归在郎足。郎心重利轻风波，在家日少行路多。妾今能使乌头白，不能使郎休作客。
念奴娇·策勋万里
作者：高启
朝代：明

策勋万里 ，笑书生骨相，有谁相许？壮志平生还自负，羞比纷纷儿女。酒发雄谈，剑增奇气，诗吐惊人语。风云无便，未容黄鹄轻举。
何事匹马尘埃，东西南北，十载犹羁旅？只恐陈登容易笑，负却故园鸡黍。笛里关山，樽前日月，回首空凝伫。吾今未老，不须清泪如雨。
念奴娇·自述
作者：高启
朝代：明
体裁：词

策勋万里，笑书生、骨相有谁曾许？壮志平生还自负，羞比纷纷儿女。酒发雄谈，剑增奇气，诗吐惊人语。风云无便，未容黄鹄轻举。
何事匹马尘埃，东西南北，十载犹羁旅？只恐陈登容易笑，负却故园鸡黍。笛里关山，樽前日月，回首空凝伫。吾今未老，不须清泪如雨。
怀徐七
作者：高启
朝代：明
体裁：古风

哀鸿已鸣渚，落叶初覆陌。故园当授衣，却思远行客。客行日已远，我思日已积。东南望归棹，鸟去烟波夕。忧来不成言，满抱空戚戚。岂无一尊酒，黄花为谁摘。
怀蜀山人
作者：高启
朝代：明
体裁：五言绝句

霭霭众山暝，秋禽鸣涧竹。知君高咏馀，听钟掩窗宿。
怀陈寅山人时居西山昭明寺
作者：高启
朝代：明

闻看西涧月，秋阁与僧开。正是相思夜，钟声君处来。
怀陈寅山人时居西山昭明寺
作者：高启
朝代：明
体裁：五言绝句

闻看西涧月，秋阁与僧开。正是相思夜，钟声若处来。
思夫山
作者：高启
朝代：明
体裁：古风

江上曾看望夫石，湖中望见忆夫山。夫君好采山中药，独得长生竟不还。不似萧郎与秦女，乘鸾同去彩云间。
怨歌行
作者：高启
朝代：明
体裁：乐府曲辞

妾始充下陈，娇容常自持。上宫三千妓，一一妒蛾眉。弦急有断声，镜暗无妍姿。遂令开时花，遽作落后枝。昨夕歌吹欢，今夕蛩语悲。从来班婕妤，不胜赵昭仪。
悲歌
作者：高启
朝代：明
体裁：古风

征途险巇，人乏马饥。贫少不如富老，美游不如恶归。浮云随风，零乱四野。仰天悲歌，泣数行下。
悼女
作者：高启
朝代：明
体裁：五言律诗

保养常多阙，艰难愧我贫。悽悽临殁语，的的在生亲。遗佩寒江月，残灯夜室尘。中郎他日藁，留付与何人。
悼故顾宜人
作者：高启
朝代：明
体裁：五言律诗

避乱应千里，悲离复几年。尘埃初嫁镜，雨雪未归船。有子随行旐，无人与葬钱。束刍何处吊，衰草暮江边。
惜春
作者：高启
朝代：明
体裁：七言绝句

春过一半未能知，此后还愁不肯迟。斜日浮云楼上醉，更无言语嗅花枝。
惜花叹
作者：高启
朝代：明

惜花不是爱花娇，赖得花开伴寂寥。树树长悬铃索护，丛丛频引鹿卢浇。几回欲折花枝嗅，心恐花伤复停手。每来花下每题诗，不到花前不持酒。准拟看花直尽春，春今未尽已愁人。才留片萼依前砌，全落千英过别邻。懊恼园中妒花女，画幡不禁狂风雨。流水残香一夜空，黄鹂魂断无言语。纵有星星在藓衣，拾来已觉损光辉。只应独背东窗卧，梦里相随高下飞。
感怀次蔡参军韵
作者：高启
朝代：明

击筑无人识渐离，客依孤馆独凄其。著书未解成新语，把酒聊因觅旧知。燕塞风多寒水急，梁园雪早冻云痴。年来只念江东去，下马碑阴看色丝。
感旧詶宋军咨见寄
作者：高启
朝代：明
体裁：古风

我酒且缓倾，听君放歌行。君歌意何苦，慷慨陈平生。少为斗鸡儿，鲜裘夺春明。走马出飞弹，撇捩誇身轻。气服诸侠徒，不倚父与兄。落花锦坊南，美人理妆迎。绿云晚不度，楼上鸣瑶筝。酒酣迸五木，脱帽呼输赢。及壮家已破，狂游耻无成。太白犯紫微，三辰晦光精。金镜偶沦照，干戈起纷争。中原未失鹿，东海方横鲸。遂寻鬼谷师，从之学言兵。石室得《阴符》，龙虎随权衡。业成事燕将，远戍三关营。岩谷雨雪霏，哀兽常夜鸣。抚剑起流涕，军中未知名。奇勋竟难图，回临石头城。石头何壮哉，山盘大江横。黄旗想王气，玉树沉歌声。晚登临沧观，恻怆怀古情。览时识祸机，不因忆莼羹。飘然别戎府，溧水还东征。裸衣佐刺船，临危释猜萌。归来访乡闾，乱馀掩蓬荆。旧宅人已改，荒池泉尚清。瘦妻倚寒机，正叹伊威盈。相迎不相笑，伏雉为重烹。从兹谢行役，閒园事躬耕。昔同徒步人，十年拥麾旌。鸿毛独未顺，蹭蹬违霄程。知音竟为谁，四海嗟茕茕。齐竽不解奏，楚璞何由呈。懒求荐辟书，傲然揖公卿。衰蕙吊蟋蟀，柔桑唤鹂鹒。闭门节屡变，壮魄空潜惊。顾予虽腐儒，当年亦峥嵘。小将说诸侯，捧槃定从盟。大欲干万乘，献策登蓬瀛。洪澜阻川途，浮云蔽天京。终焉困泽畔，日暮吟蓠蘅。贱贫此时居，复与丧乱并。何殊九月中，严霜折枯茎。颇闻君子心，道穷贵益贞。己志未获施，安用轩裳荣。所以不苟出，出则时当平。今晨喜逢君，有壶对前楹。风日初澹沲，樱桃作繁英。适意不一醉，屑屑徒悲萦。达人若相遇，大笑绝冠缨。
感旧酬宋军咨见寄
作者：高启
朝代：明

我酒且缓倾，听君放歌行。
君歌意何苦，慷慨陈平生。
少为斗鸡儿，鲜裘夺春明。
走马出飞弹，撇捩夸身轻。
气服诸侠徒，不倚父与兄。
落花锦坊南，美人理妆迎。
绿云晚不度，楼上鸣瑶筝。
酒酣迸五木，脱帽呼输嬴。
及壮家已破，狂游耻无成。
太白犯紫微，三辰晦光精。
金镜偶沦照，干戈起纷争。
中原未失鹿，东海方横鲸。
遂寻鬼谷师，从之学言兵。
石室得《阴符》，龙虎随权衡。
业成事燕将，远戍三关营。
岩谷雨雪霏，哀兽常夜鸣。
抚剑起流涕，军中未知名。
奇勋竟难图，回临石头城。
石头何壮哉，山盘大江横。
黄旗想王气，玉树闻歌声。
晚登临沧观，恻怆怀古情。
览时识祸机，不因忆莼羹。
飘然别戎府，震泽还东征。
归来访乡闾，乱余掩蓬荆。
旧宅人已改，荒池泉尚清。
瘦妻倚寒机，正叹伊威盈。
从兹谢行役，闲园事躬耕。
懒求荐辟书，傲然揖公卿。
衰蕙吊蟋蟀，柔桑唤鹂珝。
闭门节屡变，壮魄空潜惊。
昔同徒步人，十年拥麾旌。
鸿毛独未顺，蹭蹬违霄程。
知音竟为谁，四海嗟惸惸。
齐竽不解奏，楚璞何由呈。
顾余虽腐儒，当年亦峥嵘。
小将说诸侯，捧槃定从盟。
大欲千万乘，献策登蓬瀛。
洪澜阻川途，浮云蔽天京。
终焉困泽畔，日暮吟蓠蘅。
贱贫此时居，复与丧乱并。
何殊九月中，严霜折枯茎。
颇闻君子心，道穷贵益贞。
己志不获施，安用轩裳荣。
今晨喜逢君，有壶对前楹。
风日初澹沲，樱桃作繁英。
適意不一醉，屑屑徒悲萦。
达人若相遇，大笑绝冠缨。
感旧酬宋军咨见寄
作者：高启
朝代：明

我酒且缓倾，听君放歌行。君歌意何苦，慷慨陈平生。少为斗鸡儿，鲜裘夺春明。走马出飞弹，撇捩夸身轻。气服诸侠徒，不倚父与兄。落花锦坊南，美人理妆迎。绿云晚不度，楼上鸣瑶筝。酒酣迸五木，脱帽呼输赢。及壮家已破，狂游耻无成。太白犯紫微，三辰晦光精。金镜偶沦照，干戈起纷争。中原未失鹿，东海方横鲸。遂寻鬼谷师，从之学言兵。石室得《阴符》，龙虎随权衡。业成事燕将，远戍三关营。岩谷雨雪霏，哀兽常夜鸣。抚剑起流涕，军中未知名。奇勋竟难图，回临石头城。石头何壮哉，山盘大江横。黄旗想王气，玉树闻歌声。晚登临沧观，恻怆怀古情。览时识祸机，不因忆莼羹。飘然别戎府，震泽还东征。归来访乡闾，乱余掩蓬荆。旧宅人已改，荒池泉尚清。瘦妻倚寒机，正叹伊威盈。从兹谢行役，闲园事躬耕。懒求荐辟书，傲然揖公卿。衰蕙吊蟋蟀，柔桑唤鹂鹒。闭门节屡变，壮魄空潜惊。昔同徒步人，十年拥麾旌。鸿毛独未顺，蹭蹬违霄程。知音竟为谁，四海嗟茕茕。齐竽不解奏，楚璞何由呈。顾余虽腐儒，当年亦峥嵘。小将说诸侯，捧槃定从盟。大欲千万乘，献策登蓬瀛。洪澜阻川途，浮云蔽天京。终焉困泽畔，日暮吟蓠蘅。贱贫此时居，复与丧乱并。何殊九月中，严霜折枯茎。颇闻君子心，道穷贵益贞。己志不获施，安用轩裳荣。今晨喜逢君，有壶对前楹。风日初澹沲，樱桃作繁英。适意不一醉，屑屑徒悲萦。达人若相遇，大笑绝冠缨。
慧聚寺
作者：高启
朝代：明
体裁：古风

鸣钟警迷方，枯僧兀趺床。石姿生寒棱，松子落古香。殿锁山雨气，楼迎海暾光。遥望苍苍城，愁是车马场。
慧聚寺次张祐韵
作者：高启
朝代：明

烟敛城初出，朝来野欲吞。危樵缘磴角，倦衲憩松根。刹表藏林寺，钟闻隔海村。画龙飞去久，空掩殿堂门。
慧聚寺次张祐韵
作者：高启
朝代：明
体裁：五言律诗

烟敛城初出，潮来野欲吞。危樵缘磴角，倦衲憩松根。刹表藏林寺，钟闻隔水村。画龙飞去久，空掩殿堂门。
慰人悼亡
作者：高启
朝代：明
体裁：七言绝句

朱字箜篌委网尘，月明不见理丝人。镜台窗下樱桃树，应是当时折剩春。
慰周著作悼亡
作者：高启
朝代：明

笑披纱扇忆当年，只有卿卿最得怜。今日料应花不住，夜灯相伴室中禅。
慰徐参军丧子
作者：高启
朝代：明
体裁：七言绝句

天上麒麟去莫羁，千秋亭上夕风悲。劝君不用情钟甚，即是当年未有时。
戍妇词
作者：高启
朝代：明
体裁：乐府曲辞

妾在当奉姑，郎行当报君。男女各有役，死生从此分。
戎王追彘图
作者：高启
朝代：明
体裁：古风

前骑脱兔奔，后骑惊鸿急。火烧秋草猎场空，一彘穷追势难及。大小当户左右贤，单于勇锐阏支妍。雕戈白羽谩争发，众中得隽知谁先。君不见天策将，真天子。驰一马，殪四豕。
戏和徐七见寄卧闻邻槽酒声之作
作者：高启
朝代：明
体裁：七言绝句

春泻邻槽入夜闻，远疑泉响隔松云。题诗为问醒眠客，几滴还能醉得君。
戏和徐七见寄卧闻邻槽酒声之作
作者：高启
朝代：明

春泻邻槽入夜闻，远疑泉响隔松云。题诗为问醒眠客，几滴还能醉得君？
戏婴图
作者：高启
朝代：明
体裁：五言排律

芍药风栏侧，梧桐露井傍。娇婴争晚戏，少妇斗春妆。共诧珠生蚌，还怜玉产冈。半披文锦褓，斜佩紫罗囊。额发葳蕤短，胸胞细腻光。庭前王氏子，陌上卫家郎。弱草身眠软，芳英手弄香。随人贪作剧，避伴学迷藏。莫扑花蝴蝶，宜为蜡凤凰。涂添云母粉，浴试水沈汤。麟送徐卿宅，兰生谢傅堂。爱均看总好，年并比谁长。骥种虽难匹，鹓雏已作行。欣君得此画，真是梦熊祥。
戏婴图
作者：高启
朝代：明

芍药风栏侧，梧桐露井傍。娇婴争晚戏，少妇斗春妆。共诧珠生蚌，还怜玉产冈。半披文锦褓，斜佩紫罗囊。额发葳蕤短，胸胞细腻光。庭前王氏子，陌上卫家郎。弱草身眠软，芳英手弄香。随人贪作剧，避伴学迷藏。莫扑花蝴蝶，宜为蜡凤凰。涂添云母粉，浴试水沉汤。麟送徐卿宅，兰生谢傅堂。爱均看总好，年并比谁长。骥种虽难匹，鹓雏已作行。欣君得此画，真是梦熊祥。
我愁
作者：高启
朝代：明
体裁：古风

我愁何从来，秋至忽见之。欲言竟难名，泯然聊自知。汲汲岂畏老，栖栖讵嗟卑。既非贫士叹，宁是迁客悲。谓在念归日，故乡未曾离。谓当送别处，亲爱元无睽。初将比蔓草，夕露不可萎。又将比烟雾，秋风未能披。蔼然心目间，来速去苦迟。借问有此愁，于今几何时。昔宅西涧滨，尚乐山水奇。兹还东园中，重叹草木衰。閒居谁我顾，惟有愁相随。世人多自欢，游晏方未疲。而我独怀此，徘徊自何为。
我昔
作者：高启
朝代：明

我昔在家日，有乐不自知。及兹出门游，始复思往时。贫贱为客难，寝食不获宜。异乡寡俦侣，僮仆相拥持。天性本至慵，强使赋再驰。发言恐有忤，蹈足虑近危。人生贵安逸，壮游亦奚为。何当谢斯役，归守东冈陂。
我昔
作者：高启
朝代：明
体裁：古风

我昔在家日，有乐不自知。及兹出门游，始复思往时。贫贱为客难，寝食不获宜。异乡寡俦侣，童仆相拥持。天性本至慵，强使赋载驰。发言恐有忤，蹈足虑近危。人生贵安逸，壮游亦奚为。何当谢斯役，归守东冈陂。
戴叔鸾入江夏山图
作者：高启
朝代：明
体裁：七言绝句

归隐初辞荐辟章，西风黄叶满车箱。青牛只识山中路，不是无心向洛阳。
扇
作者：高启
朝代：明

皎皎复团团，何人剪素纨。驱萤临几席，扑蝶近阑干。似月惊朝见，生风变夏寒。时移当日弃，莫怨网乘鸾。
扇
作者：高启
朝代：明
体裁：五言律诗

皎皎复团团，何人剪素纨。驱蝇临几席，扑蝶近阑干。似月惊朝见，生风变夏寒。时移当日弃，莫怨绘乘鸾。
打麦词
作者：高启
朝代：明

雉雏高飞夏风暖，行割黄云随手断。疏茎短若牛尾垂，去冬无雪不相疑。场头负归日色白，穗落连枷声拍拍。呼儿打晒当及晴，雨来怕有飞蛾生。卧驱鸟雀非爱惜，明年好收从尔食。
托流人寄书家兄
作者：高启
朝代：明
体裁：七言绝句

不遇流徒谪戍边，家书那得去人传。今朝信发何时到，路隔鸰原有几千。
折杨柳歌词二首
作者：高启
朝代：明

高枝拂翠幰，低枝垂绮筵。春风千万树，此树妾门前。江头横吹悲，北客休南去。闻道武昌门，愁人无别树。
折杨柳歌词二首·其一
作者：高启
朝代：明

高枝拂翠幰，低枝垂绮筵。春风千万树，此树妾门前。
折杨柳歌词（二首）
作者：高启
朝代：明
体裁：五言绝句

江头横吹悲，北客休南去。闻道武昌门，愁人无别树。
报恩寺逢蒋主簿就送还如皋
作者：高启
朝代：明

贪语酒寒频，新年见故人。别时烟寺晚，归路雪江春。造次灯前面，苍茫舶上身。明朝楚花发，莫叹县厨贫。
拟古·其一
作者：高启
朝代：明
体裁：古风

纂纂墙下李，芃芃陂中麦。浩浩望远涂，悠悠思行客。客行岁已盈，纡郁伤我情。始知失群鸿，不若求友莺。登山知天高，临流识川阻。不遣怀同心，那知别离苦。别离不可久，寂寞不可守。自伤红颜子，相思成皓首。朝日如不晚，行人会当返。
拟古·其七
作者：高启
朝代：明
体裁：古风

置酒北堂上，欢言宴嘉宾。嘉宾复为谁，相过尽朱轮。中庖炙肥牛，登俎悉异珍。左右燕赵姝，罗绮骄上春。清讴杂哀吹，响激回高旻。主劝客复酬，中抱各以伸。盛年易倾谢，为乐愿及辰。请看旧同游，半作泉下人。无为苦刺促，长忧贱与贫。
拟古·其三
作者：高启
朝代：明
体裁：古风

出郭见丘墓，累累满山阿。四海能几人，逝者何其多。封树日萧条，狐狸走蓬科。英灵无人吊，牧儿暮来歌。浮华一世中，倏若飞鸟过。生时不肯饮，死没将如何。
拟古·其九
作者：高启
朝代：明
体裁：古风

秋至众芳歇，芙蓉独鲜妍。朱华照绿水，日暮凉风前。采折难远赠，相看自婵娟。孤艳岂足赏，后彫良可怜。
拟古·其二
作者：高启
朝代：明
体裁：古风

嵯峨云间楼，俯视层城阴。绮户相洞开，清飙拂罗襟。上有离居妇，哀歌抚弦琴。不知中怨谁，掩抑一何深。初为郢中唱，再奏邯郸吟。不惜努力歌，写作绝代音。风吹落君耳，万里知愁心。曲尽思寂寥，青天日西沈。安得化彩凤，飞去巫山岑。
拟古·其五
作者：高启
朝代：明
体裁：古风

东井不可饮，威弧孰能张。虚名竟何用，千古同悲伤。与君初结欢，金石比中肠。恩情忽乖分，相望阻川梁。闺门尚难越，况彼道路长。不如云中雁，回飞自随阳。
拟古·其八
作者：高启
朝代：明
体裁：古风

美人一相见，遗我白玉环。上有双雕龙，游戏在云间。持此感深意，佩结无时閒。玉以比贞洁，环以明不绝。云龙永相从，谁能使离别。
拟古·其六
作者：高启
朝代：明
体裁：古风

促织何啧啧，空庭寒露白。兰蕙辞故芳，高梧销华泽。闺中览物变，感叹当此夕。引领望远人，天河西南隔。舟行讵离水，针运恒依石。君虽有弃捐，妾心誓无易。
拟古·其十
作者：高启
朝代：明
体裁：古风

明星烂东方，北斗亦已旋。独宿悲夜徂，空床藉兰荃。鸡鸣整环佩，思奉君子筵。君子行未归，新妆为谁妍。意疏觉去遥，咫尺越与燕。含情乏彤管，何以写中悁。君如绠上瓶，妾若井底泉。不垂汲引惠，澄莹徒终年。
拟古·其十一
作者：高启
朝代：明
体裁：古风

人生一沤水，所欲乃无涯。志意苦未毕，容华忽然衰。天地有终坏，谁能待其期。聊为一日欢，勿作千载悲。神仙俱好饮，得醉复何疑。
拟古·其十二
作者：高启
朝代：明
体裁：古风

黄鸟鸣春阳，流芳满西园。攀条日已暮，怅惋不能言。禦寒必重裘，涉道须双辕。离居非君子，何以解忧烦。烦忧日已积，佳期日已失。思君如蓬莱，可望不可即。区区傥见察，憔悴甘自毕。
拟古·其四
作者：高启
朝代：明
体裁：古风

离离白云翔，悠悠清川逝。天地如传邮，阅人以为世。良时难再得，游乐咸阳中。咸阳名都会，衣冠集王公。南山对魏阙，嘉树何茏葱。九衢十二城，逶迤迥相通。卫霍开上第，车马争春风。娱意勿自惜，当至百年终。
挽杨隐君
作者：高启
朝代：明
体裁：七言绝句

才歌招隐又招魂，故老于今有几存。他日我来应下拜，寒山流水竹间坟。
挽瞿隐君
作者：高启
朝代：明
体裁：七言律诗

壮志蹉跎为乱离，苍天不肯见清时。楼前鹤去飞云远，墓上人来宿草衰。亲老还挥思子泪，弟愁长咏哭兄诗。两年频送交游死，不似夫君最可悲。
捕鱼词
作者：高启
朝代：明
体裁：古风

后网初沉前网起，夫妇生来业淘水。忽惊网重力难牵，打得长鱼满船喜。不教持卖去南津，且向江头祭水神。愿得年年神作主，无事全家卧烟雨。不论城中鱼贵贱，换得酒归侬不怨。
提壶卢趣沽酒杏花村中媪家有君如不饮过却春此鸟枝头应笑人·其一
作者：高启
朝代：明
体裁：古风

郭公郭公天寒水，空朝飞暮栖蒹苇。中蒹苇中啼不息，千载魂应怨亡国。
提壶卢趣沽酒杏花村中媪家有君如不饮过却春此鸟枝头应笑人·其三
作者：高启
朝代：明
体裁：古风

脱却破裤，脱却破裤，溪深无船须涉渡。亦思脱旧复换新，春机已空愁杀人。
提壶卢趣沽酒杏花村中媪家有君如不饮过却春此鸟枝头应笑人·其二
作者：高启
朝代：明
体裁：古风

婆饼焦，婆去饷孙田陇遥。陇头小麦穗已摇，但愿好收食自饶。尔莫忧，婆饼焦。
摘瓠
作者：高启
朝代：明

轮囷卧霜露，秋晓摘初归。自笑诗人骨，何由似尔肥。
擢歌行
作者：高启
朝代：明

溶漾汉潭清，搴荷趁浪平。船轻知体弱，簪滑见鬟倾。落日悬江思，浮云结浦情。去从千叶隐，归爱一花迎。吴歈并《子夜》，谁似棹歌声？
支遁庵
作者：高启
朝代：明
体裁：古风

閒登待月岭，远扣栖云关。石室闭千载，高僧犹未还。残灯黄叶下，古座青苔间。不见跏趺影，鹤鸣空此山。
放歌行
作者：高启
朝代：明
体裁：乐府曲辞

泰山玉检书成功，芝房正奏甘泉宫。汉家五叶号全盛，有似白日初当中。雄鸡天上啼清曙，春满咸阳万家树。诸侯客子尽西来，只道明时苦难遇。褐衣不脱见至尊，立谈一刻皆承恩。赓诗已上柏梁殿，献赋还过金马门。大道易登平若砥，始信青云才尺咫。共喜严徐得宠荣，未容绛灌生谗毁。丹诏仍闻访草莱，皇心务欲揽群材。嗟君犹在新丰邸，日暮空歌归去来。
放鹤辞
作者：高启
朝代：明
体裁：骚

放鹤去，当高飞。啄莫争鸡鹜食，游莫近虞罗机。云山海峤堪来往，明月千秋待尔归。
效乐天
作者：高启
朝代：明

谁言我久贱，明时已叨禄。谁言我苦贫，空仓尚余粟。辞阙是引退，还乡岂迁逐。旧宅一架书，荒园数丛菊。俗缘任妻子，家事烦僮仆。性懒宜早闲，何须暮年促。犹著朝士冠，新裁野人服。杯深午醉重，被暖朝眠熟。旁人笑寂寞，寂寞吾所欲。终老亦何求，但惧无此福。功名如美味，染指已云足。何待厌饱余，肠胃生疢毒。请看留侯退，远胜主父族。我师老子言，知足故不辱。
效乐天
作者：高启
朝代：明
体裁：古风

谁言我久贱，明时巳叨禄。谁言我苦贫，空仓尚馀粟。辞阙是引退，还乡岂迁逐。旧宅一架书，荒园数丛菊。俗缘任妻子，家事烦童仆。性懒宜早閒，何须暮年促。犹著朝士冠，新裁野人服。杯深午醉重，被煖朝眠熟。旁人笑寂寞，寂寞吾所欲。终老亦何求，但惧无此福。功名如美味，染指已云足。何待厌饱馀，肠胃生疢毒。请看留侯退，远胜主父族。我师老子言，知足故不辱。
效唐人赠边将
作者：高启
朝代：明

翩翩越骑将，负勇出山西。射虏夸猿臂，封侯赌马蹄。候烽河外暗，伏帜草中低。欲雪凭陵耻，须禽左谷蠡。
效唐人赠边将
作者：高启
朝代：明
体裁：五言律诗

翩翩越骑将，负勇出山西。射虏誇猿臂，封侯赌马蹄。候烽河外暗，伏帜草中低。欲雪凭陵耻，须禽左谷蠡。
效阴常侍
作者：高启
朝代：明
体裁：五言绝句

满江烟水绿，几里到巴州。音书不堪寄，一寄一沈浮。
效香奁·其一
作者：高启
朝代：明
体裁：七言绝句

青琐初空别恨长，绣茸留得唾痕香。帘前月出无人拜，只有鞦韆影过墙。
效香奁·其二
作者：高启
朝代：明
体裁：七言绝句

开过东窗百叶桃，琵琶尘满缕金槽。欲呼小字敲妆阁，谁出相迎放剪刀。
效香奁二首
作者：高启
朝代：明

青琐初空别恨长，绣茸留得唾痕香。帘前月出无人拜，只有秋千影过墙。开过东窗百叶桃，瑟琶尘满缕金槽。欲呼小字敲妆阁，谁出相迎放剪刀？
效香奁体二首
作者：高启
朝代：明

扬州梦断十三年，底事犹存未了缘。不见拥鬟帘下立，断肠骑马过门前。曾看梳头傍玉台，后堂春晓曲屏开。重寻未省乘鸾去，只道羞郎不出来。
效香奁体二首·其一
作者：高启
朝代：明
体裁：七言绝句

扬州梦断十三年，底事犹存未了缘。不见拥鬟帘下立，断肠骑马过门前。
效香奁体二首·其二
作者：高启
朝代：明

曾看梳头傍玉台，后堂春晓曲屏开。重寻未省乘鸾去，只道羞郎不出来。
效香奁（二首）
作者：高启
朝代：明

开过东窗百叶桃，瑟琶尘满缕金槽。欲呼小字敲妆阁，谁出相迎放剪刀？
效香奁（二首）
作者：高启
朝代：明

青琐初空别恨长，绣茸留得唾痕香。帘前月出无人拜，只有秋千影过墙。
斋前芭蕉
作者：高启
朝代：明

静绕绿阴行，闲听雨声卧。还有感秋诗，窗前书叶破。
斗鸭篇
作者：高启
朝代：明
体裁：古风

春波漾群凫，戏斗每堪玩。宛转回翠吭，䙰褷振文翰。声兼江雨喧，影逐浦云乱。唼喋队初交，纷披势将散。持敌忽同沉，呼俦更相唤。时陈水槛侧，或聚湖亭畔。长鸣若贾勇，远奋如追窜。荷叶触俱翻，菱丝罥齐断。鱼骇没中流，鸥惊起前岸。心踰陇雉骄，气压场鸡悍。海客朝自驱，溪娃晚犹看。稍欲碍行舟，浑忘避流弹。苦争应为食，幸胜非因算。微鸟昧全躯，临川独成叹。
斗鸭篇
作者：高启
朝代：明

春波漾群凫，戏斗每堪玩。宛转回翠吭，缡振文翰。声兼江雨喧，影逐浦云乱。唼喋队初交，纷披势将散。持敌忽同沉，呼俦更相唤。时陈水槛侧，或聚湖亭畔。长鸣若贾勇，远奋如追窜。荷叶触俱翻，菱丝冒齐断。鱼骇没中流，鸥惊起前岸。心逾陇雉骄，气压场鸡悍。海客朝自驱，溪娃晚犹看。稍欲碍行舟，浑忘避流弹。苦争应为食，幸胜非因算。微鸟昧全躯，临川独成叹。
新弦曲
作者：高启
朝代：明

旧弦解，新弦张，冰丝牵愁六尺长。宽急频从指边听，金雁参差移不定。新弦响高调勿促，不如旧弦弹已熟。怜新厌旧妾恨深，为君试奏《白头吟》。他日愁如旧弦弃，泣向罗裙带头系。
新春次余左司韵
作者：高启
朝代：明
体裁：七言律诗

雪晴稍稍见花枝，书阁朝眠日影移。酒到好怀倾辄尽，诗逢高韵和应迟。今朝閒岂寻春得，前夜愁因送客知。走马南园芳草绿，凭君莫问少年时。
新春饮王七孝廉家
作者：高启
朝代：明
体裁：古风

冻雨霭江郭，寒姿变春华。鸟欣巳交音，梅惨尚闭花。此时高堂上，晨起独感嗟。岁换固有常，时清乐无涯。萧萧风吹巾，竹外度远沙。相过偶一醉，今夕怜酒家。
新月
作者：高启
朝代：明
体裁：五言绝句

纤纤挂柳西，斜影低窥阁。黄昏难久看，初生是将落。
新篁
作者：高启
朝代：明
体裁：七言律诗

南池雨后见新篁，袅袅烟梢渐出墙。风度乱翻交箨响，露垂微挹粉痕香。帘前嫩色初含暝，琴畔疏阴已送凉。野饭休烧林下笋，留添碧玉数竿长。
新荷
作者：高启
朝代：明

如盖复如钿，初生雨后天。叶低浮水上，茎弱袅风前。乍覆游鱼戏，难藏宿鹭眠。佳人休便折，留荫采莲船。
新蝉
作者：高启
朝代：明
体裁：五言律诗

翾翾乍离脱，咽咽试初鸣。隔叶栖身稳，移柯忽意惊。乱催窗日堕，微唤浦风生。何待当秋听，今朝已感情。
方崖师画
作者：高启
朝代：明
体裁：七言绝句

画图忽见白云峰，茶屋香台树几重。身若在师行道处，晚来唯讶不闻钟。
方隐君山园
作者：高启
朝代：明
体裁：古风

吴兴城南山水胜，竹树参差万家映。幽深谁似隐君园，车马不来鸡犬静。两溪回通柳港曲，一峰立对柴门正。东西别墅怜更好，孤棹往来随晚兴。总令种菜不种桃，新制长镵木为柄。家童颇解候天时，邻叟还能论地性。交交林路翳复开，活活野泉流不定。清晨闻鸟欣独往，浓绿泼晴畦色净。老叶垂根孤蚓号，残英缀梗群蜂竞。乍萦新蔓喜篱长，欲迸晚芽嫌土硬。此时采撷自足饱，肯为食肝烦县令。古来名园悉可数，金谷辟疆誇独盛。凿石圆开弄月池，买花深作行春径。爱妾宵陪秉烛宴，狎朋昼接流觞咏。长年欢乐岂知极，回首芳菲属他姓。只今谁解问遗踪，断甓摧垣无一剩。乃知厚业要德守，那得衰荣但言命。君能勤俭遗子孙，应有佳名书郡乘。
施君眠云堂
作者：高启
朝代：明
体裁：古风

古弁一高士，白云与之俦。性懒复好眠，招云宿林丘。下云作簟席，上云作衾裯。云去稍舒膝，云来正蒙头。平生无心梦，雨云两悠悠。自言眠云乐，世无一可侔。浩然身欲飘，若乘无倪舟。朝至乎帝乡，夕返乎仙洲。宁知日月旋，但觉乾坤浮。天鸡叫不醒，窅窅空岩幽。我观山川气，出入不可求。或逐鸾鹤翔，或从蛟龙游。或为风伯驱，狼藉不得收。或遭雨师怒，奔走无能休。小生肤寸间，大覆遍九州。变化实多状，欲算苦费筹。奈何一室中，尔独解使留。我行尘务区，愿出久未由。举足常防危，开眼即见愁。不如闭户眠，往寻孔与周。愧无山巾缘，云肯相从不。惟当去从尔，一梦三千秋。
施泽阻风
作者：高启
朝代：明
体裁：古风

客行阻风涛，舍舟步江侧。荒村经战馀，草木尽愁色。夜投土屋中，月出林半黑。燃薪燎我衣，炊黍作我食。夜长关塞寒，归梦何由得。遥想倚闾亲，中宵泪横臆。
无言上人丈室逢李道士
作者：高启
朝代：明
体裁：古风

竹间失旧蹊，落叶纷已积。閒来翻经院，户掩诸虫寂。本寻释门子，偶值仙家客。景清林意秋，虑淡池光夕。相对总忘言，谁云累名迹。
无题
作者：高启
朝代：明
体裁：五言律诗

顾影出中堂，长眉学内妆。本为戚里妇，不是狭斜娼。扇扑园中蝶，筝弹《陌上桑》。相逢不敢笑，只恐断君肠。
早出钟山门未开立候久之
作者：高启
朝代：明
体裁：五言律诗

关吏收鱼钥，趋朝阻向晨。忘鸣鸡睡熟，倦立马嘶频。柝静霜飞堞，钟来月堕津。可怜同候者，多是未閒人。
早出钟山门未开立候久之
作者：高启
朝代：明

关吏收鱼钥，趋朝阻向晨。忘鸣鸡睡熟，倦立马嘶频。柝静霜飞堞，钟来月堕津。可怜同候者，多是未闲人。
早发土桥
作者：高启
朝代：明
体裁：古风

空山远无驿，逆旅聊可宿。怀征候鸣鸡，燃带续我烛。仆夫昨行苦，烂漫睡正熟。呼之愧悤悤，推车出茅屋。高岩尚悬斗，深谷未升旭。欲亟去反迟，怪石暗屡触。思当在家乐，日晏始舒足。胡为此行迈，霜露劳局促。王事靡敢辞，非关徇微禄。
早春侍皇太子游东苑池上呈青坊诸公
作者：高启
朝代：明

铜辇出纡徐，春宫昼讲余。戟烦郎将卫，简授大夫书。草长园鸣鹿，冰开照跃鱼。从游伴商皓，忝窃愧何如。
早春侍皇太子游东苑池上呈青坊诸公
作者：高启
朝代：明
体裁：五言律诗

铜辇出纡徐，春宫昼讲馀。戟烦郎将卫，简授大夫书。草长园鸣鹿，冰开沼跃鱼。从游伴商皓，忝窃愧何如。
早春寄王行
作者：高启
朝代：明

江水江花只自春，不知容易解愁人。山川寂寞衣冠泪，今古消沉简册尘。草草逢人空识面，匆匆为客莫容身。十年忧患谁相慰，赖得君家是近邻。
早春寄王行
作者：高启
朝代：明
体裁：七言律诗

江水江花只自春，不知容易解愁人。山川寂寞衣冠泪，今古销沉简册尘。草草逢人空识面，匆匆为客莫容身。十年忧患谁相慰，赖得君家是近邻。
早至阙下候朝
作者：高启
朝代：明

月明立傍御沟桥，半启宫门未放朝。驺吏忽传丞相至，火城如昼晓寒销。
早过南湖
作者：高启
朝代：明
体裁：古风

湖黑月未出，蒹葭露凄凄。榜人识浦溆，不畏荒烟迷。残梦讵可续，舟摇橹声齐。开篷望天边，斗柄插水低。津遥未见树，村近才闻鸡。自嗟远游人，中宵走东西。不如沙头雁，宛颈犹安栖。
明月湾
作者：高启
朝代：明
体裁：古风

木叶秋乍脱，霜鸿夜犹飞。扁舟弄明月，远度青山矶。明月处处有，此处月偏好。天阔星汉低，波寒芰荷老。舟去月始出，舟回月将沉。莫照种种发，但照耿耿心。把酒酹水仙，容我宿湖里。醉后失清辉，西岩晓猿起。
明月舟秦邮吕彦行题所寓室曰明月舟盖取甓社湖中有明月之句也
作者：高启
朝代：明
体裁：古风

明月非月舟非舟，问君乘之何所游。风多浪高遍处有，日暮欲渡令人愁。此乡偶似淮南住，醉客每来歌白苧。夜深天黑梦神光，几个惊乌落高树。君才照国不照车，何用高隐江湖居。嗟予未识青藜杖，愿借舟中卧读书。
明皇秉烛夜游图
作者：高启
朝代：明
体裁：古风

华亭楼头日初堕，紫衣催上宫门锁。大家今夕燕西园，高爇银盘百枝火。海棠欲睡不得成，红妆照见殊分明。满庭紫焰作春雾，不知有月空中行。新谱《霓裳》试初按，内使频呼烧烛换。知更宫女报铜签，歌舞休催夜方半。共言醉饮终此宵，明日且免群臣朝。只忧风露渐欲冷，妃子衣薄愁成娇。琵琶羯鼓相追续，白日君心欢不足。此时何暇化光明，去照逃亡小家屋。姑苏台上长夜歌，江都宫里飞萤多。一般行乐未知极，烽火忽至将如何。可怜蜀道归来客，南内凄凉头尽白。孤灯不照返魂人，梧桐夜雨秋萧瑟。
映雪图
作者：高启
朝代：明
体裁：古风

檐雪不能扫，留映寒窗白。书字细如蝇，坐看还历历。华灯照歌帐，谁似南邻客。
春中君庙
作者：高启
朝代：明
体裁：五言律诗

封吴开巨壤，相楚服强邻。名重三公子，谋疏一妇人。画帏留古像，珠履绝遗尘。箫鼓时迎祭，还怜旧邑民。
春初来
作者：高启
朝代：明
体裁：古风

春初来，柳条欲舒花未开。晓日窗前鸟声喜，似报春来唤人起。东风吹暖入烟痕，绿遍江南几千里。去年春去忆愁人，倏忽今年又见春。但欲逢春醉杯酒，不管相思成白首。
春夜词
作者：高启
朝代：明
体裁：古风

杏烟湿鬓秋千下，银蜡光寒曲屏画。数漏闲过每睡时，月明微见堕游丝。欲归自踏娉婷影，风动玉钗花亦冷。屋贮娇愁锁幔纱，青丝嘶骑醉谁家。管弦不动空台榭，梦与乌衣语中夜。
春思
作者：高启
朝代：明

愁兼杨柳一丝丝，客舍江南暮雨时。自入春来才思减，杏花开过不题诗。
春日客园无花偶感
作者：高启
朝代：明
体裁：古风

荒园多青草，而无一树花。东风吹春来，只向何人家。南池旧日花满烟，美人夜弹蜀国弦。乱枝迷眼归不得，醉带月露花阴眠。无花虽足叹，无酒更可悲。如今但得一壶满，何用纷纷红紫为。
春日寄张祠部
作者：高启
朝代：明

乌衣巷口燕来时，杨柳风多纮酒旗。远客金陵游伴少，看花惭比去年迟。
春日寄张祠部
作者：高启
朝代：明
体裁：七言绝句

乌衣巷口燕来时，杨柳风多飐酒旗。远客金陵游伴少，看花惭比去年迟。
春日忆江上
作者：高启
朝代：明
体裁：七言绝句

柳下春潮没旧矶，草堂犹在掩荆扉。如今归梦休为蝶，化作轻鸥度水飞。
春日怀十友诗 其一 余司马尧臣
作者：高启
朝代：明

列戟卫严关，应无休沐暇。群英罢追游，余香掩空榭。飞花北郭晚，华月南园夜。清景不能同，蹉跎恐年谢。
春日怀十友诗 其一 余司马尧臣
作者：高启
朝代：明
体裁：古风

列戟卫严关，应无休沐暇。群英罢追游，馀香掩空榭。飞花北郭晚，华月南园夜。清景不能同，蹉跎恐年谢。
春日怀十友诗 其七 徐记室贲
作者：高启
朝代：明
体裁：古风

晨兴理栉罢，禽声悦清旭。雨馀嘉树新，色映春塘绿。阅景感幽悰，步阴思往躅。携手此逍遥，须君慰心曲。
春日怀十友诗 其三 杨署令基
作者：高启
朝代：明
体裁：古风

词苑擅高步，早岁许追随。屡枉瑶华句，长依琼树姿。斋居积冲抱，园赏过芳时。暂阙今朝会，劳人耿耿思。
春日怀十友诗 其九 僧道衍
作者：高启
朝代：明
体裁：古风

楞伽曾往问，缘涧冒岚深。残雪寒山暮，幽扉闭竹林。欲寄栖禅迹，尚违捐俗心。别后空遥念，迢迢双树阴。
春日怀十友诗 其二 宋军咨克
作者：高启
朝代：明

看花西涧寺，忆子昔同行。兰入华觞气，波泛绿琴声。兹欢随节逝，离恨坐相婴。安得重联骑，射雉出东城。
春日怀十友诗 其二 张校理羽
作者：高启
朝代：明
体裁：古风

端居养恬素，独咏圣人篇。夕景临池酌，春寒掩阁眠。芳药初翻雨，新筱稍披烟。累日亏幽访，惭余尘务牵。
春日怀十友诗 其五 吕道士敏
作者：高启
朝代：明
体裁：古风

同谓在尘境，独能依道门。园斋坐永日，庭绿霭初繁。观妙夙有契，悟静自无烦。晨策思频往，聆君超世言。
春日怀十友诗 其六 宋军咨克
作者：高启
朝代：明
体裁：古风

看花西涧寺，忆子昔同行。兰入华觞气，波汎绿琴声。兹欢随节逝，离恨坐相婴。安得重联骑，射雉出东城。
春日怀十友诗 其十 王徵士彝
作者：高启
朝代：明
体裁：古风

远客叹留滞，对雨卧閒房。江上归舟阻，蘼芜春自芳。微疴偶见侵，胜赏坐成妨。斯章亦何取，持拟释离肠。
春日怀十友诗·余司马尧臣
作者：高启
朝代：明

列戟卫严关，应无休沐暇。群英罢追游，余香掩空榭。飞花北郭晚，华月南园夜。清景不能同，蹉跎恐年谢。看花西涧寺，忆子昔同行。兰入华觞气，波泛绿琴声。兹欢随节逝，离恨坐相婴。安得重联骑，射雉出东城。徂春易为感，复此栖孤寂。莺啼远林雨，怅望乡园隔。客舍换衣晨，僧斋听钟夕。知君思正纷，杂英共如积。共此一里居，谁令阻良觌。惆怅步芳园，山樱还独摘。风含驻花意，雨散流池迹。尊酒不来同，兹晨端可惜。
春日怀江上·其二
作者：高启
朝代：明
体裁：七言绝句

新蒲正绿乳凫鸣，水没鱼梁宿雨晴。看近清明沈种日，野人何事不归耕。
春日怀江上二首
作者：高启
朝代：明

一川流水半村花，旧屋南邻是钓家。长记归篷载春醉，云笼残照雨鸣沙。薪蒲正绿乳凫鸣，水没渔梁宿雨晴。看近清明沉种日，野人何事不归耕。
春日怀江上（二首）
作者：高启
朝代：明
体裁：七言绝句

一川流水半村花，旧屋南邻是钓家。长记归篷载春醉，云笼残照雨鸣沙。
春日怀江上（二首）
作者：高启
朝代：明

薪蒲正绿乳凫鸣，水没渔梁宿雨晴。看近清明沉种日，野人何事不归耕。
春日怀诸亲旧
作者：高启
朝代：明
体裁：五言律诗

杨柳燕差差，邻家换火时。春寒添客思，夜雨减花枝。涉世悠悠梦，怀人的的思。出游无旧侣，空馆独题诗。
春日次北郭故人寄韵
作者：高启
朝代：明
体裁：七言绝句

风多舟小滞归人，飞絮茫茫暗晚津。酒满垆头花满店，今年不见洛阳春。
春日言怀
作者：高启
朝代：明
体裁：古风

芳树何靡靡，鸣禽亦喈喈。时物岂不好，人事诚多乖。忧来卧閒房，语笑孰与偕。天道谅不昧，薄愿终能谐。惟当守贞静，有酒陶中怀。
春日退直呈禁署诸公
作者：高启
朝代：明
体裁：五言律诗

待诏直东华，归休每日斜。职连词客苑，俸入酒胡家。檐网长萦絮，庭砖欲过花。知君未出院，应草侍中麻。
春晚过茶磨西崦
作者：高启
朝代：明
体裁：七言绝句

一坞茶烟隐翠微，渔樵来惯客来稀。溪头树暗飞花尽，初听人家响杼玑。
春暮
作者：高启
朝代：明
体裁：七言绝句

春寒楼上下帘齐，鶗鴂偏临客耳啼。淡月残灯天欲晓，故园归路梦中迷。
春来
作者：高启
朝代：明

客愁拟向春来减，春到愁翻倍旧时。走马已无年少乐，听莺空有故园思。日光皛皛浓熏草，风力扬扬缓堕丝。辟历沟南酒家路，共谁来往问花枝。
春来
作者：高启
朝代：明
体裁：七言律诗

客愁拟向春来减，春到愁翻倍旧时。走马已无年少乐，听莺空有故园思。日光皛皛浓熏草，风力飏飏缓堕丝。辟历沟南酒家路，共谁来往问花枝。
春江花月夜
作者：高启
朝代：明
体裁：古风

皓月金波满，奇花玉树新。浮辉与流艳，并弄一江春。还持谁可比，结绮阁中人。
春江行
作者：高启
朝代：明
体裁：乐府曲辞

春江南北疑无岸，绿草绿波连不断。一女红妆出浣纱，恰如镜里见桃花。裌衣犹冷过寒食，云度春阴半江黑。浦口风多潮正深，轻舟摇荡愁人心。鹧鸪暮啼归路远，飞絮茫茫楚王苑。
春溪独钓图
作者：高启
朝代：明
体裁：五言绝句

春水鳜鱼肥，垂纶坐断矶。羊裘人易识，好著旧蓑衣。
春睡图
作者：高启
朝代：明
体裁：七言绝句

妆残娇睡带馀酲，鹦鹉当窗不敢惊。谁信上阳宫内女，一春愁绝梦难成。
春草轩雨中怀王太史
作者：高启
朝代：明
体裁：古风

西轩罢琴坐，凉思欺白苧。飒飒树声繁，秋风满池雨。莲衰少暗馥，禽静多幽语。对此阙良俦，当欢反伤绪。
春阴
作者：高启
朝代：明
体裁：七言绝句

风雨将残雪又来，春阴二月未能开。红花白蕊都妨却，只有青青一院苔。
昼睡甚适觉而有作
作者：高启
朝代：明
体裁：古风

閒居况懒拙，尽日无营为。掩室聊自眠，一榻委四肢。向暄思益昏，南窗满晴曦。吾神谁能絷，八表从所之。殷忧常苦萦，兹焉忽如遗。有身不自省，此外安得知。觉来邻鸡鸣，已过亭午时。如游钧天还，至乐不可追。我意在有适，宁顾朽木嗤。犹胜夸毗子，尘中争走驰。
晋宫
作者：高启
朝代：明

尽日南风永巷开，羊车去后玉阶苔。谁知天上无人地，亦有城南小史来。
晓凉
作者：高启
朝代：明
体裁：七言律诗

骄阳未出晓凉生，满栉春风细发轻。荷上露华翻曲沼，树头河影落高城。自舒清簟临窗坐，又听疏钟隔寺鸣。却喜閒身无事役，不须早逐市人行。
晓出城东门闻橹声
作者：高启
朝代：明
体裁：古风

城门朝开路临水，人语烟中近鱼市。谁摇飞橹入苍茫，带梦惊凫柳边起。过处寒波动拍沙，远闻呕轧复咿哑。征夫车转山头阪，工女机鸣竹外家。我身本是江湖客，偶堕黄尘晓行役。此声空忆旧曾听，舟中酒醒东方白。
晓出趋朝
作者：高启
朝代：明
体裁：古风

正冠出门早，杳杳钟初歇。嘶骑踏严霜，惊鸦起残月。逶迤度九陌，窈窕瞻双阙。长卿本疏慢，深愧陪朝谒。
晓卧丁校书西轩
作者：高启
朝代：明
体裁：古风

窗月淡欲失，昽昽逼初曙。屋外鸟声多，应知有嘉树。残香掩幽寝，末事澄纷虑。颇似宿东岩，僧斋竹深处。
晓卧丁校书轩
作者：高启
朝代：明

窗月淡欲失，禋禋逼初曙。屋外鸟声多，应知有嘉树。残香掩幽寝，未事澄纷虑。颇似宿东岩，僧斋竹深处。
晓发山驿
作者：高启
朝代：明
体裁：五言绝句

风残杏花晓，马上闻啼鸟。茅店未开门，山多住人少。
晓步园池
作者：高启
朝代：明

发随秋叶落，心共晓云舒。稍改新题句，浑忘旧读书。林争移树鸟，池响食萍鱼。无限悠然意，凉天独步余。
晓步园池
作者：高启
朝代：明
体裁：五言律诗

发随秋叶落，心共晓云舒。稍改新题句，浑忘旧读书。林争移树鸟，池响食萍鱼。无限悠然意，凉天独步馀。
晓睡
作者：高启
朝代：明

野夫性慵朝不出，弊箦萧然掩闲室。村深无客早敲门，睡觉长过半檐日。林声寂寂鸟鸣少，窗影交交树横密。此时欹枕意方恬，一任床风乱书帙。昔年霜街踏官鼓，欲与群儿走争疾。如今只恋布衾温，悟从前计应多失。厨中黍熟呼未起，妻子嗔嘲竟谁恤。天能容老此江边，无事长眠吾愿毕。
晓起春望
作者：高启
朝代：明
体裁：古风

今朝有春意，原野晴始绿。疏花未破烟，新禽稍鸣旭。物情各欣荣，客意胡刺促。居閒厌寂寞，从仕愁羁束。两事不可齐，人生苦难足。安得长放歌，花开酒醅熟。
晚坐南斋写怀·其一
作者：高启
朝代：明
体裁：五言律诗

雁过南斋暮，魂消默坐中。贱贫长作客，愁病欲成翁。窗洒侵灯雨，庭翻走叶风。山妻犹解事，未遣酒樽空。
晚坐南斋写怀·其二
作者：高启
朝代：明
体裁：五言律诗

岁景看垂暮，羁踪叹屡迁。有身能去俗，无术但论天。菊老江城酒，床寒客舍毡。愁中还一笑，儿女满灯前。
晚坐水上
作者：高启
朝代：明
体裁：五言绝句

潭岛去何深，斜阳树半阴。偶来临水坐，非有羡鱼心。
晚寻吕山人
作者：高启
朝代：明
体裁：五言绝句

小艇载琴行，松花落晚晴。君家最可认，隔树有书声。
晚憩灵鹫院池上
作者：高启
朝代：明
体裁：古风

微雨过祗树，寺斋凉已多。临池一就盥，摇动满池荷。风后扇力轻，烟中炉气和。惭非许玄度，吟卧每来过。
晚晴东皋步眺
作者：高启
朝代：明
体裁：五言律诗

江明片雨收，树暗一村幽。篱落疏麻长，田畦曲水流。禽声初变夏，麦气欲成秋。閒步看时物，今朝散旅忧。
晚晴远眺
作者：高启
朝代：明
体裁：七言绝句

楚天无物不堪诗，登眺唯愁动远思。秋树江山人别后，夕阳楼阁雨晴时。
晚次西陵馆
作者：高启
朝代：明
体裁：五言律诗

匹马倦嘶风，萧萧逐转蓬。地经兵乱后，岁尽客愁中。晚渡随潮急，寒山旧驿空。可怜今夜月，相照宿江东。
晚步游褚家竹亭
作者：高启
朝代：明

落日犹半野，闲来潭上游。非因恋幽赏，聊欲散烦忧。澄波鱼棨夕，荒竹鸟吟秋。不是愚溪上，胡为吾久留。
晚步游褚家竹潭
作者：高启
朝代：明
体裁：古风

落日犹半野，閒来潭上游。非因恋幽赏，聊欲散烦忧。澄波鱼噞夕，荒竹鸟吟秋。不是愚溪上，胡为吾久留。
晚步西郊见茕鹅群飞
作者：高启
朝代：明

平烟漠漠天苍苍，牛羊不收野草黄。茕鹅东来高作行，晴空忽堕数点霜。紫塞碧海遥相望，下视凫鸭愁陂塘。书生见此心欲狂，便思呼鹘上马驰。鹔鹴之裘自倒扶，箭声脱弦鸣鹅鸱。远翻正落双参差，仰空拍手夸绝奇。豪气服杀并州儿，也胜闭门坐咏诗。
晚登南冈望都邑宫阙·其一
作者：高启
朝代：明
体裁：七言律诗

落日登高望帝畿，龙蟠山下见龙飞。云霄双阙开黄道，烟树三宫接翠微。沙苑马閒秋猎罢，天街车斗晚朝归。明朝欲献升平颂，还逐仙班入琐闱。
晚登南冈望都邑宫阙·其二
作者：高启
朝代：明
体裁：七言律诗

秦金不厌气佳哉，紫盖黄旗此日开。残雪已销鳷鹊观，浮云不隐凤凰台。山如洛下层层出，江自巴中渺渺来。六代衣冠总尘土，幸逢昌运莫兴哀。
晚登南冈望都邑宫阙二首
作者：高启
朝代：明

落日登高望帝畿，龙蟠山下见龙飞。云霄双阙开黄道，烟树三宫接翠微。沙苑马闲秋猎罢，天街车斗晚朝归。明朝欲献升平颂，还逐仙班入琐闱。秦金不厌气佳哉，紫盖黄旗此日开。残雪已销缡鹊观，浮云不隐凤凰台。山如雊下层层出，江自巴中渺渺来。六代衣冠总尘土，幸逢昌运莫兴哀。
晚登南冈望都邑宫阙二首·其一
作者：高启
朝代：明

落日登高望帝畿，龙蟠山下见龙飞。云霄双阙开黄道，烟树三宫接翠微。沙苑马闲秋猎罢，天街车斗晚朝归。明朝欲献升平颂，还逐仙班入琐闱。
晚登南冈望都邑宫阙二首·其二
作者：高启
朝代：明

秦金不厌气佳哉，紫盖黄旗此日开。残雪已销缡鹊观，浮云不隐凤凰台。山如雊下层层出，江自巴中渺渺来。六代衣冠总尘土，幸逢昌运莫兴哀。
晚立西浦渡
作者：高启
朝代：明
体裁：七言绝句

鬓丝微映钓丝轻，水叶惊风细浪生。谁见晚凉人立处，数株杨柳一蝉鸣。
晚过浦西桥
作者：高启
朝代：明
体裁：七言绝句

春水何长春日短，沙鸭交眠绿莎暖。晚过桥西不见人，野梅零落江云断。
晚过浦西桥
作者：高启
朝代：明

春水何长春日短，沙鸭交眠绿莎暖。晚过桥西不见人，野梅零落江梅断。
晚过青溪
作者：高启
朝代：明
体裁：七言绝句

王谢池台两岸空，水禽争哢夕阳中。丽华妖血流难尽，化作荷花别样红。
晚陪张水部过西桥隔城望见诸山
作者：高启
朝代：明
体裁：七言绝句

晚上西桥送客行，隔城遥见众山晴。望山还恐山相笑，坐守书帏不出城。
晚霞独酌南楼
作者：高启
朝代：明
体裁：五言律诗

倦客岂迁客，故乡非异乡。鲈肥莼菜紫，雁到柳条黄。湖阔已秋雨，楼高犹夕阳。登临何必赋，把酒据胡床。
晚香轩
作者：高启
朝代：明
体裁：七言律诗

不畏风霜向晚欺，独开众卉已凋时。地荒老圃苔三径，节过重阳雨一篱。秋色苍茫人少醉，寒香落漠蝶先知。山翁独念同衰晚，坐对幽轩每赋诗。
晚香轩
作者：高启
朝代：明

不畏风霜向晚欺，独开众卉已凋时。地荒老圃苔三径，节过重阳雨一篱。秋色苍茫人醉少，寒香落寞蝶先知。山翁独念同衰晚，坐对幽轩每赋诗。
暂宿行营舟中·其一
作者：高启
朝代：明
体裁：七言律诗

蒹葭霜露冷侵船，落雁惊乌总未眠。戍卒独明高栅火，居人同宿废村烟。醉中远梦欺长夜，乱里穷愁折壮年。莫问身閒何到此，久思提剑学防边。
暂宿行营舟中·其二
作者：高启
朝代：明
体裁：七言律诗

角声未起大星低，夜静寒营独马嘶。树叶萧萧霜后堞，河流汨汨露中堤。一军睡枕谁能稳，数里归舟自欲迷。起望此时忧更切，边烽不隔远峰西。
暂宿行营舟中二首
作者：高启
朝代：明

蒹葭霜露冷侵船，落雁惊乌总未眠。戍卒独明高栅火，居人同宿废村烟。醉中远梦欺长夜，乱里穷愁折壮年。莫问身闲何到此，久思提剑学防边。¤
暂宿行营舟中二首
作者：高启
朝代：明

蒹葭霜露冷侵船，落雁惊乌总未眠。戍卒独明高栅火，居人同宿废村烟。醉中远梦欺长夜，乱里穷愁折壮年。莫问身闲何到此，久思提剑学防边。角声未起大星低，夜静寒营独马嘶。树叶萧萧霜后堞，河流汩汩露中堤。一军睡枕谁能稳，数里归舟自欲迷。起望此时忧更切，边烽不隔远峰西。
暂宿行营舟中二首·其一
作者：高启
朝代：明

蒹葭霜露冷侵船，落雁惊乌总未眠。戍卒独明高栅火，居人同宿废村烟。醉中远梦欺长夜，乱里穷愁折壮年。莫问身闲何到此，久思提剑学防边。
暂宿行营舟中二首·其二
作者：高启
朝代：明

角声未起大星低，夜静寒营独马嘶。树叶萧萧霜后堞，河流汩汩露中堤。一军睡枕谁能稳，数里归舟自欲迷。起望此时忧更切，边烽不隔远峰西。
暂归鸣珂里旧宅
作者：高启
朝代：明
体裁：古风

故庐在东里，久出喜偶旋。景物乱后非，行观一悽然。荒榛塞园径，流尘蔽堂筵。念兹经营初，勤苦唯我先。芜坏弃弗守，顾已诚有愆。虽怀首丘愿，未绝游方缘。是主乃如客，暂来靡留连。日暮复远去，哀抱将何宣。
暮归
作者：高启
朝代：明
体裁：古风

朝出鸡始啼，暮归乌欲栖。我身本无役，胡为亦东西。徒步二十年，风埃面空黧。入门闻邻杵，秋气凛以凄。芙蓉坠古沼，络纬鸣中闺。有无了不问，歌吟夜灯低。富贵固有日，我志焉能迷。笑向细君道，勿为翁子妻。
暮春次韵僧怀德见贻
作者：高启
朝代：明
体裁：七言律诗

风雨兼愁过尽春，愧烦问讯社中人。床头毡与青山旧，门外车随白日新。说法空林三竺士，诵诗清夜五台宾。相思虽觉钟声近，犹隔城东十丈尘。
暮春送陈郎中出守醉李
作者：高启
朝代：明
体裁：五言律诗

出幕方为郡，行车动画轮。图书归省吏，风俗问州人。塘水龙鳞细，城槐兔目新。莫言花已尽，君到自阳春。
暮途书见
作者：高启
朝代：明
体裁：古风

暮归东市门，道路闻悲啼。驻马一借问，答云征人妻。征人新战殁，饮恨沉黄泥。有儿在哺下，饥来食无糜。誓将割兹爱，弃去从东西。我看巢中燕，雏长随母飞。皇天仁万物，兼照理弗违。此独何奇偶，不能与之齐。踌躇去复顾，使我心肝摧。
月夜游太湖
作者：高启
朝代：明

欲寻林屋隐，还过洞庭游。远水初涵夜，长天尽作秋。湖如青草阔，月似白莲浮。万壑风传笛，三更斗挂舟。叶应随鸟散，山欲趁波流。浩荡吾何适，鸱夷不可求。
月夜饮酒
作者：高启
朝代：明
体裁：五言绝句

月照绿樽深，清歌桂树阴。嫦娥留伴我，莫向画楼沈。
月支王头饮器歌
作者：高启
朝代：明
体裁：古风

碛中万骑骄嘶雪，头挂金鞍敌初灭。归来漆作太白杯，杯酒寒凝色如血。故国无茔归梦迷，朽骨饮恨空如泥。琵琶声中鬼语杂，酥灯照夜风凄凄。昆崙倒泻黄河入，袍汗淋漓疑泪湿。部落谁酬国士恩，尊前一夜无声泣。乌孙降王犹疾首，起奉单于千万寿。
月林清影
作者：高启
朝代：明

疏林逗明月，散乱成清影。流藻舞波寒，惊虬翔壑冷。云来稍欲翳，风动纷难整。圆魄忽西倾，愁看堕空境。
有所思
作者：高启
朝代：明
体裁：乐府曲辞

有所思，今安在，烟霞迢迢隔南海。昔年遗我翡翠裘，箧中久闭销光彩。宛如神仙在瀛州，乘涛欲至风引舟。同心之人乃离阻，嗟我处此将何求。